Poboljšati položaj mladih u Crnoj Gori - Krug mladih\nPodgorica, PR pres servis – Crna Gora, kako se približava članstvu u Evropskoj uniji (EU), mora da uradi mnogo više da poboljša položaj mladih, ocijenio je ministar sporta Nikola Janović, navodeći da u tom resoru imaju velike ambicije za tu populaciju.\nOn je danas, na agori "Crnogorski san o drugačijoj Evropi", koju je organizovao Centar za građansko obrazovanje (CGO), kazao je da je taj resor, prvi put nakon 2011. godine, putem konkursa opredijelio 170 hiljada eura omladinskim organizacijama koje su konkursale sa svojim projektima.\n"Mislim da sport u velikoj mjeri ima vaspitni karakter. Upravo zato, Ministarstvo sporta želi da da poseban fokus mladima, dječijem sportu i da pokušamo da što više djece u Crnoj Gori uključimo u sportove i da ih navedemo na pravi sistem vrijednosti", rekao je Janović u amfiteatru Dvorca Petrovića na Kruševcu.\nOn je ocijenio, kako se Crna Gora približava EU, država mora da uradimo mnogo više da se poboljša položaj mladih. "U okviru Ministarstva, na čijem sam čelu, imamo velike ambicije za to, iako su mladi briga svakog resora, mislim da je to interresorna saradnja".\n"Ove godine smo podržali 36 projekata, od kojih se neki od njih odnose na promociju ekonomske i socijalne sigurnosti mladih, na suzbijanje ogovra mržnje, suzbijanje narkomanije, promociju zdravih stilova života", podsjetio je Janović.\nIzvršna direktorica CGO, Daliborka Uljarević, smatra da je važno otvoriti dijalog između onih od kojih mladi mogu učiti ali isto tako da, kako je navela, oni koji oblikuju društveno-političku stvarnost mogu i moraju dosta toga da čuju od mladih direktno.\nOna je podsjetila da su agore u antičko doba, između ostalog, bile prostor ozboljnog političkog promišljanja i odlučivanja o najvažnijim odlukama.\n"Zato je moj apel vama mladima da ne date da vam političke partije, mediji, vlada NVO i bilo ko određuje kako ćete razmišljati odnosno da vode politike u u vaše ime, a da vi niste rekli šta mislite o tome", istakla je Uljarević.\nPisac Balša Brković ocijenio je da je Crna Gora jedini prostor na kojem je vidio da studenti liče na političare.\n"Uvijek su studenti svugdje u svijetu ležerni. Jedino ovdje izgledaju kao podmaladak neke od partija. E to je problem. Kad to uvežete sa činjenicom da je samo iskustvo studentskih pobuna u Crnoj Gori vrlo sirmašno, da je čak 1968. godine to ostalo na nivou holova fakultetskih", istakao je Brković.\nPodgorica je, kako je kazao, jedini glavni grad u Evropi gdje se studenti nikad nisu potukli sa policijom.\n"To je jako lijepo iskustvo. Ne možete biti studenti ako završite studije bez iskustva konflikta", smatra Brković.\nProfesorica na Ekonomskom fakultetu Univerziteta Crne Gore, Gordana Đurović, kazala je da je sve više studenata koji dolaze na mobilnost u Crnu Goru, koji su spremni da, kako je navela, ovdje izučavaju ne samo prirodnu nego i nauku.\n"Imamo mnogo mladih koji odlaze na mobilnost u inostranstvo, ali najveći broj njih se vraća sa novim znanjima i energijom i oni su jako dragocjeni za naše društvo", istakla je Đurović.\nPrema njenim riječima, EU istovremno daje puno novih oblika sloboda, prvenstveno ekonomskih, a onda i razvojnih, u kojima se, kako je navela, Crna Gora afirmiše kao država sa svim svojim vrijednostima.\n"Mnogo očekujemo u Crnoj Gori od EU. Možda više nego što ona može nama da da. Posebno danas kad ima dosta svojih unutrašnjih turbulencija. Čakajući da vidimo novu konturu Ervope, vjerovatno ćemo i mi biti spremniji za članstvo", navela je Đurović.\nDirektorka Kulturno-informativnog centra "Budo Tomović", Snežana Burzan, ocijenila je da su osnovni razlozi zbog kojih mladi danas odlaze iz Crne Gore i ostalih zemalja Balkana želja za usavršavanjem na drugim univerzitetima, brže zapošljavanje, kao želja da formiraju porodice u bogatijim sredinama.\n"Što se tiče zapošljavanja, vjerujem da na tome svi moramo više raditi. Moramo raditi na otvaranju radnih mjesta za mlade, jer brojka nezaposlenih iz te populacije mora „da se topi“ na Zavodu za zapošljavanje", istakla je Burzan.\nProfesor na Fakultetu političkih nauka na Univerzitetu u Beogradu, Vladimir Pavićević, ocijenio je da postoje tri vrijednosti koje se vezuju za evropsku ideju.\n"Prva velika vrijednost, koja podrazumijeva taj crnogorski san o evropskoj ideji, podrazumijeva otvorenost kao onome što je drugo i drugačije. I to nastaje od antičkog doba“, naveo je Pavićević.\nDruga velika vrijednost, kako je kazao, koja se vezuje za evropsku ideju je ideja slobode. „Prije svega, ideja slobode o pojedincu da misli, da govori i da djeluje u onom okviru koji se tiče zajedničkog života".\n"Treća velika vrijednost je ideja koja se u EU prepoznaje preko koncepcije koju zagovara svaki zvaničnik koji dođe, a to je koncepcija vladavine zakona, umjesto vladavine ljudi!", rekao je Pavićević.\nDogađaju, koji je organizovan u saradnji sa fondacijom Friedrich Ebert Stiftung, je prisustvovalo 50 aktivista i predstavnika omladinskih i studentskih organizacija i podmladaka političkih partija.


Ruski superkompjuter ‘priča’ sa svim mašinama – EUskola\nMagazin Zanimljivosti Ruski superkompjuter ‘priča’ sa svim mašinama September 27, 2016\nkopno, masina, pomorski, pricanje, rusija, sistem, superkompjuter, upravljanje, zrak\nRuska državna kompanija United Instrument Manufacturing Corporation dizajnirala je superkompjuter koji može upravljati svim zračnim, kopnenim i pomorskim sistemima – bez obzira ko ih je proizveo, prenose ruski mediji.\nPored što je riječ o vrhunskoj tehnologiji, ovaj računar također smanjuje troškove.\nOva tehnologija UIMC-a omogućava ujedinjenje “menadžmenta robotskih sistema sa specifično dizajniranim protokolima upravljanja”, navode iz kompanije za RIA Novosti, te dodaju: “Figurativno, jedinstveni kontrolor može ‘govoriti’ jezicima različitih robotičkih sistema.”\nMogućnost vođenja “dijaloga” nije ograničena na jedan robotički sistem, već je kontrolor u stanju upravljati “velikim brojem različitih mašina u isto vrijeme, bez obzira na to koja ih je kompanija napravila i koji operativni sistem imaju”.\nKako bi omogućila efikasno vođenje više simultanih operacija, ruska kompanija je napravila superračunar od osam teraflopa koji služi kao “mozak” složenog sistema upravljanja.\nRačunar, opremljen sistemom za hlađenje s tečnim silikonom, ima performanse od približno “40 najjačih laptopa zajedno”, navodi UIMC.\nJedna od najvećih prednosti ovog sistema su mali troškovi.\nZbog njegove mogućnosti da se prilagodi svakom robotičkom sistemu, nema potrebe za novim obukama osoblja, kupovinom skupih programa i novih operatera svaki put kada se uvede novi sistem.\n← Treći istanbulski aerodrom postavlja rekorde\nSAD / Stručnjaci traže zabranu legalne supstance opasnije od heroina i kokaina →\nRusija žaluje za žrtvama zrakoplovne nesreće December 26, 2016 Ghost\nComments Off on Rusija žaluje za žrtvama zrakoplovne nesreće Pričanje sa samim sobom znak je genijalnosti\nFebruary 7, 2016 Publisher\nNaučnici upozoravaju / Zagađenje zraka opasnije je za djecu u automobilima nego vani\nComments Off on Naučnici upozoravaju / Zagađenje zraka opasnije je za djecu u automobilima nego vani


Lokalizacijom MS Officea 2003 na srpski jezik Microsoft je definitivno pokazao zainteresovanost za ovo tržište, kao i ekonomsku opravdanost ulaganja u razvoj istog. Za pohvalu je veliki trud uložen u lokalizaciju najjačeg i najkorišćenijeg kancelarijskog paketa.\nPored lokalizacije samog GUI-a, lokalizovan (ne samo “preveden”, bukvalno) je i sistem pomoći, tako da je sada zaista olakšan rad korisnicima koji se nikada nisu susreli sa MS Office paketom, kao i onima koji kubure sa engleskim jezikom.\nTakođe, za pohvalu su i dodatni ponuđeni servisi u vidu takođe lokalizovane mrežne lokacije posvećene MS Office-u, kao i pokrenute newsgroup-e koje se bave problemima u radu sa ovim paketom. Mrežna lokacija Office-a je bogata i opširna, a nudi od servisa osnovne pomoći, preko online obuke, pa sve do gotovih šablona:\nMS Office na srpskom\nMS Office newsgroup-e\nTags GUI, MS Office, Software Author Goran Aničić\nPrevious Previous post: 3D model CSS box-a\nNext Next post: Putokazi\nTaj dugo očekivani dan zvaničnog izlaska nove verzije sve omiljenijeg web browsera je baš danas. Preuzeo sam ...\nRedovno pratim Google Chrome Dev kanal gde možete ispratiti najsvežije razvojne verzije Google web browsera - preuzmet...\nCategories AutomobiliPosted on 27. November 2016 27. November 2016


"Nisam potpisala ugovor sa Rio Tintom" | Ekspres.net\nIzvor: TANJUG / TANJA VALIC\nOna je precizirala da postoji samo Memorandum o razumevanju iz 2017. godine koji je potpisao prethodni ministar Aleksandar Antić, kao i odobrenja za geološka istraživanja koja su izdavala različita ministarstva.\n"Koliko god puta oni ponavljali laži, mi ćemo odgovoriti istinom. Nećemo dozvoliti nikome da manipuliše građanima jer je ovo suviše važno pitanje za budućnost Srbije", naglasila je Mihajlović u intervjuu za današnju "Politiku".\nPonovila je da je jadarit jedinstven mineral u svetu i da je Srbija u jedinstvenoj poziciji da odlučuje na koji način će da iskoristi činjenicu da raspolaže jednim od najtraženijih resursa u 21. veku.\nIstiče da je litijum ne samo ekonomska i generacijska prilika za ubrzani napredak Srbije.\n"Sve što bude radilo, svaki novi rudnik moći će da radi samo uz najviše standarde zaštite životne sredine. Odluka o tome može da bude doneta tek kad budu završene sve studije i kad čujemo kakav je stav građana", rekla je Mihajlović.\nOna je poručila da neće biti rudnika ako priroda ne bude sačuvana ili ako građani, nakon što budu upoznati sa svim činjenicama, kažu da su protiv.


Al Bagdadijeva sestra osuđena na smrt u Iraku - Vijesti.me\nPRIZNALA DA JE DAVALA NOVAC TERORISTIMA\nSud u Iraku saopštio je danas da je na smrt osudio sestru Abua Omara al Bagdadija, bivšeg šefa Al Kaide u Iraku, ubijenog 2010. godine.\nSestra teroriste, čije ime nije saopšteno, osuđena je na smrt vješanjem, naveo je sud i dodao da je tokom saslušanja utvrđeno da se ona priključila terorističkim organizacijama kojima je pružala logističku i pomoć u sprovođenju raznih krivičnih djela.\n"Ona je na suđenju priznala da je davala novac naoružanim grupama u Mosulu", dodao je sud.\nAbu Omar al Bagdadi bio je šef Al Kaide u Iraku potom je poslije spajanja te grupe s drugim, preuzeo vođstvo Islamske države u toj zemlji. Odgovoran je za organizovanje nekoliko desetina samoubilačkih napada u Iraku.\nNjegova supruga je uhapšena i osuđena na doživotni zatvor.\nZa sada se ne zna gdje se nalazi glavni šef Islamske države Abu Bakr al Bagdadi za kojeg je u nekoliko navrata saopšteno da je ubijen, a potom je informacija demantovana iz izvora bliskih džihadistima.\nIračke vlasti su krajem decembra saopštile da je završen rat sa džihadistima koji su 2014. godine zauzeli velike djelove teritorije te države i susjedne Sirije.


Vučić sa britanskim zvaničnikom: Prvo ukidanje taksi, pa dijalog - Borba\nVučić sa britanskim zvaničnikom: Prvo ukidanje taksi, pa dijalog\nDate: Mart 14, 2019\nPredsjednik Srbije Aleksandar Vučić izrazio je danas nadu da će međunarodna zajednica nastaviti sa racionalnim pozivima Prištini da odustane od taksi koje je uvela protiv Srbije i srpskog naroda.\nVučić je u razgovoru sa generalnim direktorom Forin ofisa za politička pitanja Ričardom Murom rekao da će “Srbija odmah po ukidanju tih anticivilizacijskih nameta, biti spremna za nastavak razgovora sa Prištinom”.\nMur je preneo Vučiću da je od Prištine zahtijevao ukidanje taksi, kako bi dvije strane što pre nastavile dijalog, saopštila je Služba za saradnju sa medijima predsjednika.\nVučić je upoznao Mura sa činjenicom da Priština nije ispunila jedinu svoju obavezu iz Briselskog sporazuma, a to je formiranje ZSO. On je rekao i da su uvođenje taksi i izglasavanje platforme u prištinskom parlamentu najbolji dokaz da Priština ne razmišlja o dijalogu, već o rješenjima koja bi mogla da destabilizuju cijeli region.


Brus Springstin od avgusta na svetskoj turneji\nKrstarica 24. jula 2002. 00:00\nBrus Springstin (Bruce Springsteen) i bend „I Street“ narednog meseca kreću na svetsku turneju, a prvi koncert zakazan je za 7. avgust u Ist Rederfordu, u američkoj državi Nju Džersi, saopštio je muzičarev predstavnik za štampu.\nPrva Springstinova turneja posle dve godine počeće nedelju dana nakon pojave njegovog novog albuma „The Rising“, koji će se naći u prodavnicama 30 jula. To je, posle 18 godina, prvi studijski album koji je muzičar snimio sa kompletnim bendom „I Street“.\nSpringstin će nastupiti u 39 američkih gradova, nakon čega će, do kraja godine, održati sedam koncerata u Evropi.\nNaredne godine nastupaće u Australiji, zatim ponovo u Evropi, nakon čega će se vratiti u SAD, gde će, tokom leta, svirati u velikim gradovima.\nU aprilu 1999. godine grupa „I Street“, saksofonista Klarens Klemons (Clarence Clemons), gitarista Stiv van Zant (Steve Zandt) i bubnjar Maks Vajnbeg (Max Weinberg), ponovo su se okupili i krenuli na turneju koja je naredne godine okončana u njujorškom Medison Skver Gardenu (Madison Square Garden).\nSnimak tog koncerta zabeležen je na kompakt disku i u DVD formatu.\nPredstojeća turneja mogla bi biti jedan od centralnih događaja leta, jeseni i zime, kaže urednik muzičkog magazina „Polstar“ (Pollstar) Geri Bonđovani (Gary Bongiovanni).\nSpringstin je 2000. godine bio na sedmom mestu po zaradi od domaćih turneja. Prethodne godine bio je na drugom mestu, iza „Roling Stonsa“ (Rollings Stones). Cena ulaznica za koncerte „Stonsa“ bila je u proseku 110 dolara, a za Springstonove nastupe 60 dolara, kaže Bonđovani.


“U Teheranu se svake večeri igra 80 ili 85 predstava” – Bookvar\n“U Teheranu se svake večeri igra 80 ili 85 predstava”\nOd pre nekoliko godina pozorište ima veliki uticaj na društvo u Iranu, naročito u Teheranu gde se svake večeri igra 80 ili 85 predstava, kazao je Tanjugu iranski reditelj Amir Reza Kuhestani čija je predstava “(Sa)slušanje” sinoć izvedena na sceni Ateljea 212 u okviru programa Bitef festivala.\nPredstava “(Sa)slušanje” pre dve godine izvedena je premijerno u Teheranu, a Beograd je jedan od gradova u kojoj se zaustavila na svojoj evropskoj turneji.\n“Kada jedna od studentkinja počne da ispituje glasinu da se u spavaonici čuo muški glas onda nastaje zaplet u kojem pokušavam da predstavim iz kojih okolnosti su te devojke stigle baš u tu situaciju”, kazao je Kuhestani.\nOn nam otkriva da je pozorište u Iranu veoma živo. “Od pre nekoliko godina pozorište ima veliki uticaj na društvo u Iranu, naročito u Teheranu gde se svake većeri igra 80 ili 85 predstava. Iran je veoma centralizovana država u kojoj se većina kulturnih događaja odigrava u prestonici. Ima publike za sve te predstave i jako sam ponosan na to”, kazao je Kuhestani.\n“Radim u Nemačkoj, u pozorištu u Frajburgu. Neverovatno je da su moje kolege iz pozorišta došle u Beograd sojim poslom. Intendant je došao da pogleda neku predstavu, glumac da kao protagonista nekog komada i ja kao reditelj. U odličnoj smo komunikaciji sa umetničkim direktorom Ivanom Medenicom i veoma mi je drago što smo u Beogradu”, kazao je Kuhestani.


Potrebno izgraditi još jednu školu u Istočnom Novom Sarajevu - FILTER\nPotrebno izgraditi još jednu školu u Istočnom Novom Sarajevu\nMinistar prosvjete i kulture Republike Srpske Natalija Trivić, gradonačelnik Istočnog Sarajeva Ljubiša Ćosić i načelnik Istočnog Novog Sarajeva Jovan Katić konstatovali su danas da se nastavni proces u ovoj regiji odvija dobro i da je potrebno proširiti kapacitete izgradnjom još jedne osnovne škole u Istočnom Novom Sarajevu.\n“Konstatovali smo da nema problema kada je riječ o širenju virusa korona. U cijeloj Republici Srpskoj, pa tako i ovdje, u vrijeme pandemije nije došlo do širenja virusa u školama, što je znak da se poštuju sve mjere i da je situacija u školama pod kontrolom”, rekla je Trivićeva novinarima nakon sastanka.\nOna je dodala da je na sastanku razgovarano i o pripremama za narednu školsku godinu, te određenim investicijama i projektima u oblasti obrazovanja i kulture.\n“Ćosić je najavio potrebu izgradnje još jedne osnovne škole s obzirom na priliv i broj djece koja se upisuju u osnovne škole, što je jedan od pozitivnih primjera demografske politike razvoja grada Istočno Sarajevo skupa sa opštinama u njegovom sastavu”, rekla je Trivićeva.\nOna je navela da je dogovoreno da grad Istočno Sarajevo pošalje elaborat o opravdanosti izgradnje nove škole, a da će Vlada Republike Srpske usmjeriti investicije u ovom pravcu, jer za tim ima potrebe.\nTrivićeva je napomenula da je izgradnja pozorišta u toku i da se završetak očekuje do kraja polugodišta naredne godine.\n“Vidjećemo, prema elaboratu, kada objekat bude završen na koji način će poslovati ova javna ustanova u kojoj će raditi kadar koji će osmišljavati kvalitetan program u oblasti kulture s ciljem razvoja kulture u Istočnom Sarajevu”, rekla je Trivić.\n“Mi imamo prednost u Republici Srpskoj jer smo grad koji u sastavu ima opštine i na taj način zajednički bolje funkcionišemo i bolje nastupamo prema svim institucijama, u prvom redu prema institucijama Republike Srpske”, naglasio je Ćosić.\nOn je dodao da će opština Istočno Novo Sarajevo, zajedno sa Gradom, sačiniti elaborat opravdanosti izgradnje nove osnovne škole jer je postojeća škola prevazišla kapacitete u odnosu na broj učenika.\nĆosić je izrazio nadu da će nova škola biti otvorena iduće godine, kao i da će vrlo brzo biti završeno pozorište.\nOn je naveo da je na sastanku bilo riječi i o Gimnaziji Istočna Ilidža i da će resorno ministarstvo i Vlada pomoći da se i ovaj projekat realizuje.\nĆosić je naglasio da se upisna politika u srednje škole u ovom gradu prilagođava potrebama tržišta rada. “Radimo ovih dana analizu o potrebama i stanju na tržištu rada kako bi se upisna politika prilagodila potrebama. Na jesen ćemo izaći sa podacima”, pojasnio je Ćosić.\nKatić je rekao da je na sastanku razgovarano o obrazovanju i infrastrukturnim projektima koje opština zajedno sa Gradom i institucijama Republike Srpske treba da realizuje.\nOn je najavio da će do kraja mjeseca biti raspisan javni poziv za izgradnju novog obdaništa.\n“Pripremamo izgradnju nove osnovne škole, a opštinska uprava je obezbijedila lokaciju i obezbijediće svu infrastrukturu. U toku su pripreme za izradu glavnog projekta koji bi bio osnov za izgradnju nove škole koja je prijeko potrebna stanovnicima Istočnog Novog Sarajeva”, rekao je Katić.\nOn je pojasnio da Osnovna škola “Sveti Sava” ima kapacitet 650 učenika, a da danas nastavu u toj školi pohađa 1.150 đaka, zbog čega je ona postala tijesna.\nKatić je uvjeren da će do sredine naredne godine biti potpuno završeno novo pozorište i da će opština moći da se pohvali i ovim zdanjem, zajedno sa Gradom Istočno Sarajevo.\nTags: Jovan Katić Ljubiša Ćosić natalija trivić Opština Istočno Novo Sarajevo\nPrethodna Kratak prekid u snabdijevanju vodom u dijelu Pala\nSledeća Ekonomski fakultet od danas član Naučnog društva ekonomista Srbije


KORAK KA NOVIM IZAZOVIMA-ŽENE TO MOGU | Tvplus\nTelevizija Plus realizuje projekat podržan od strane grada Kruševca pod nazivom ,,Korak ka novim izazovima – žene to mogu“ posvećen ženskom preduzetništvu a u cilju promovisanja i popularizacije istog na teritoriji Rasinskog okruga. U razgovoru sa predstavnicima lokalne samouprave I Nacionalne službe za zapošljavanje u prvoj emisiji predstavljene su subvencije koje grad daje ženama preduzetnicama kao i obuke koje sprovodi u cilju podsticaja ovog vida preduzetništva.\nUčenička kompanija Nature Lab osnovana je u decembru mesecu 2019 godine u sastavu 5 devojaka: Ana Stanisavljević direktor, Stefana Topalović menadžer proizvodnje, Marija Šapić marketing menadžer i PR, Jovana Ilić menadžer finansija i Milanka Milanović menadžer ljudskih resursa. Profesor mentor koji je vodio kompaniju je Marija Urošević profesor preduzetništva u Medicinskoj školi Kruševac. Kompanija je učestvovala na regionalnom takmičenju učeničkih kompanija Centralne Srbije i psvpjila drugo mesto čime je ostvarila plasman u finale 20 najboljih učeničkih kompanija Srbije pod pokroviteljstvom Ministarstva Prosvete i Ministarstva Privrede Srbije u organizaciji Dostignuća Mladih. Pored devojaka plasman u 20 najboljih izborila je još jedna kompanija Medicinske škole, učenička . kompanija 5M osvajanjem 3 mesta sa asortimanom mirišljavog nakita za muškarce. U finalu 20 najboljih kompanija ocenjivao je žiri sastavljen od ljudi iz poslovnog sveta, menadžera, direktora i marketara. Rad kompanija je bio ocenjivan kroz nekoliko segmenata, poslovna dokumentacija (kompanijski izveštaj), biznis model, video prezentacija koja je zamenila sajamsku prezentaciju usled pandemije i izmeštanja takmičenja u on line format i stečena znanja, veštine kao i razumevanja vođenja posla. Učenici su svoje ideje i proizvode odbranili u intervju pred žirijem prekom zoom platforme 18 i 19 jula 2020. U konačnom plasmanu komapnija Nature Lab zauzela je 5 mesto dok je kompanija 5M osvojila vicešampionsku titulu, drugo mesto u Srbiji. Pobednici koje će predstavljati Srbiju na Evropskom takmičenju učeničkih kompanija ove godine je tim iz Mladenovca koja se bavi proizvodnjom pomagala za slepe osobe i slabovide. Prošle godine tim Medicinske škole BioAlly sa napitkom protiv mamurluka „Mamurko“ predstvaljao je Srbiju na ovom prestižnom takmičenju u Francuskoj u julu mesecu 2019.god. Ove godine bez obzira na novonastalu situaciju panemije i prebacivanja takmičenja on line, takmičilo se gotovo 200 učeničkih kompnaija širom Srbije svih profila srednjih škola.\nNaučite da reagujete pravovremeno, budite inovativne, pokažite smelost u donošenju odluka . Rešavajte probleme, ne ostavljajte ih ispod tepiha. Samo su neke od poruka uspešnih preduzetnica. Jedna od uspešnih preduzetnica je i Dušanka Veljković ,osnivač rukotvornice "Domina" sa kojom smo razgovarali u 3. emisiji posvećoj ženskom preduzetništvu.\nOd svog osnivanja Agencija za regionalni razvoj Rasinskog okruga organizovala je veliki broj obuka u cilju podrške početnicima u poslovanju. U četvrtoj emisiji o ženskom preduzetništvu predstavljene su obuke koje je ova Agencija sprovela u proteklom periodu ali su predstavljeni i problemi sa kojima se žene suočavaju pri pokretanju biznisa. O tome šta je biznis plan, koji fondovi su na raspolaganju početnicima u poslovanju i koliko je značajan marketing govori direktor Agencije za regionalni razvoj Rasinskog okruga, Aleksandar Šaronjić.\nU 5. emisiji projekta „Korak ka novim izazovima – žene to mogu“ govorila nam je Anđelka Atanasković direktorka PPT Petoletka iz Trstenika , popularno nazvana „žena zmaj“ od strane predsednika Republike Srbije Aleksandra Vučića. Ona je uspela da fabriku na čijem je čelu povrati iz mrtvih i za samo dve godine poslovanja ostvari prihod veći od 137 miliona evra.\nU ovoj emisija razgovarali smo i sa članicom Udruženja žena Jasike Danijelom Sredojević . Ovo ufruženje okuplja, ne samo žene iz ove mesne zajednice već i iz okolnih sela Srnja, Velike Kruševice. Sve žene imaju porodice, bave se poljoprivredom, idu na posao ali i nalaze vremena da se aktivno uključe i u rad udruženja.\nU šestoj emisiji sa našim sagovornicama Svetlanom Miljković i Zoricom Mikić govorimo o problemima sa kojima su se susretale prilikom pokretanja sopstvenog biznisa, izazovima koji ih svakodnevno prate u poslovanju I o značaju podrške porodice I bliže okoline. Obe sagovornice istakle su da im je od samog početka podrška porodice bila važna a da su istrajnost i upornost ključne u putu ka upehu u privatnom biznisu.\nAna Tagirova Petrović svoju ljubav prema baletu 2009. godine pretvorila je u posao. Počeci su bili skromni, ulagana su sopstvena sredstva u flajere i marketing, ali se trud ostvario. Danas, sa svojom ćerkom Katarinom, uspešno vodi plesni studio „Felicita“ koji ima i svoj ogranak u Vrnjačkoj Banji. I danas je, kažu teško i svaki je dan borba, ali se trud isplati sa svakom novom generacijom uspešnih mladih balerina. Za ženu da bude uspešna u poslu, ističu, nije lako, ali žena mora ima jasno definisan cilj i upornost da taj cilj ostvari.\nSa ciljem razvoja i unapređenja ženskog preduzetništva postoje i brojni fondovi za nepovratna sredstva, povoljni krediti i razni projekti koji svakako mogu da olakšaju period pokretanja sopstvenog biznisa. Privredna komora Srbije Regionalna privredna komora Rasisnkog upravnog okruga pruža preduzetnicama veliku pomoć i tim povodom u 8. emsiji KORAK KA NOVIM IZAZOVIMA – ŽENE TO MOGU razgovarali smo sa Marijom Vesković.\nU ovoj emisiji Govorila nam je i Nevena Trifunović vlasnica perioce veša kojoj deset godina trebalo da razvije i proširi posao.


VUČIĆ NAPAO KOKEZU I STEFANOVIĆA: Gde je 800.000 evra? - Naša Borba\nAleksandar Vučić, lider SNS i u slobodno vreme predsednik Srbije, čini se da uživa u tome da disciplinuje saradnike putem prorežimskih tabloida, šaljući im više nego jasne poruke, a na isti potez odlučio se i danas. Jer, preko tabloida „Objektiv“ napao je Nebojšu Stefanovića i Slavišu Kokezu, članove naprednjaka, koje je pitao „gde je 800 hiljada evra“.\nVučić je tako ponovo zapretio najbližim saradnicima, koji su u ovom glasilu i ranije bili na meti naprednjačkog lidera. Optuživani su Kokeza i Stefanović za razne afere, a sada im se na dušu stavlja „plan za pljačku građana Srbije sklapanjem posla oko izgradnje hangara na vojnom aerodromu Lađevci“, piše ovaj tabloid. Naslovna strana Objektiva FOTO: Printscreen\nKako je naveo medij koji kontroliše lider Srpske napredne stranke, od posla čija je dogovorena vrednost 533 miliona dinara, „ortaci Stefanović i Kokeza dobri su oko 800.000 evra“.\n– U pitanju je poverljivi posao, nije bilo javne nabavke za ovaj posao i sve se radi „ispod žita“. Firma „Energoprojekt“ dobila je posao zahvaljujući Kokezi, koji je prethodno dogovorio sa Stefanovićem podelu plena. Pošto je većinski vlasnik „Energoprojekta“ Kokezin bliski saradnik Dobroslav Bojović, ovo je bio najjednostavniji način da se sve izvede daleko od očiju javnosti – pričaju sagovornici „Objektiva“ iz Ministarstva odbrane. Slaviša Kokeza FOTO: Starsport\nDalje se navodi da su još dve firme poslale ponude za izgradnju, a njihova ponuda je bila manja za 800.000 evra od one koju je Ministarstvu dao „Energoprojekt“, a upravo će za razlika od skoro 100 miliona dinara (800 hiljada evra) završiti u Stefanovićevim i Kokezinim džepovima, zaključuje medij koji kontroliše Vučić. Nebojša Stefanović FOTO: ATA images\nPrethodni tekstVUČIČ ISKRENO: „Žive kao bubreg u loju, a sutra bi mi okrenuli leđa“\nSledeći tekst„Vučić je ukrao KAMILU OD ZLATA i odneo je kući“ (VIDEO)


Roditelji iz Srbije jednoglasni: Školska godina mora da se odvija u učionici\n08/09/2021 07/09/2021 Budi aktuelan by editor\nRoditelji iz Srbije jednoglasni na Viberu: Školska godina mora da se odvija u učionici\nNakon više od godinu dana učenja od kuće, ili mešano onlajn i u učionici, deca i nastavnici pokušavaju da se priviknu na školovanje uživo, prvi put posle marta 2020. godine.\nNažalost, usled delta soja korona virusa, koji uzima maha, ponovo je sve neizvesno i preti da poremeti planove i da ova školska godina poprimi drugačiji tok od planiranog.\nZbog toga je ovaj povratak u školu period pomešanih osećanja za decu i porodice. Mnogi su uzbuđeni da se vraćaju u učionice nakon meseci učenja na daljinu, dok su neki ipak oprezni, iz straha od potencijalnog zaražavanja i hospitalizacije.\nNa jednoj od najvećih komunikacionih platformi na svetu, Rakuten Viber, u dobrovoljnoj anketi učestvovalo je gotovo 200.000 ispitanika iz Srbije, Hrvatske, Bosne, Grčke, Mađarske, Bugarske, Ukrajine, Češke i Slovačke, koji su otkrili svoje želje i očekivanja kada je reč o novoj školskoj godini i situaciji sa Covid 19.\nNa prvo pitanje, kako treba da se odvija nova školska godina, korisnici iz Srbije su saglasni u ogromnoj većini – 87% njih tvrdi da to mora da bude u učionici. Njih 6% smatra da je učenje na daljinu najbolja opcija, dok je za sistem pola-pola glasalo 7% ispitanih.\nU celom regionu upravo najveći procenat roditelja iz Srbije odabrao je ovu opciju, ali i u ostalim zemljama su saglasni da je ovo definitivno najbolja solucija – u proseku, više od 70% ispitanih odabralo je učionice.\nDrugo pitanje, koji sistem učenja smatrate najefikasnijim, ponovo je dalo isti rezultat – 91% ispitanih iz Srbije (što je ponovo rekord u regionu) veruje da je to rad u učionici, njih 3% misli da je od kuće, dok je 50/50 odabralo 6%.\n“Virtuelni i onlajn časovi su uveli revoluciju u to na koji način učenici, roditelji i nastavnici obavljaju proces edukacije. Veoma smo srećni da je Viber jedna od najviše korišćenih aplikacija, kada je reč o pomoćnoj komunikaciji u vezi sa školskom godinom, povezujući sve uključene strane. Velika je odgovornost za nas da nastavimo da radimo na povezivanju ovih grupa na lak i praktičan način, kako bi mogli da organizuju početak školske godine na najbolji mogući način”, rekao je Atanas Rajkov, senior direktor EMENA u kompaniji Rakuten Viber.\nSa ciljem da podrži učenike i roditelje, Viber i Edu Balkan kreirali su poseban stiker paket, koji garantuje zabavniju školsku godinu.\nTagovi: anketa školska godina viber\nBlog kutakNikome niste dužni da pravdate sopstveni život


Tiket dana za četvrtak 11. mart | Sportske Vesti\nPočetna»Kladionica»Tiket dana za četvrtak 11. mart\nTiket dana za četvrtak 11. mart\nAutor ProSport 11/03/2021 2 minuta čitanja\nČetvrtak je dan za Ligu Evrope, a igraju se mečevi 1/8 finala gde nas očekuje mnogo zanimljivih duela na koje se morate kladiti. U saradnji sa Top Bet kladionicom pripremili smo Tip dana i sastavili Tiket dana sa predlozima za klađenje.\nMan čester Junajted – Milan\nI0-1&II0-2 (kvota 1.78)\nOvaj duel je derbi ove faze Lige Evrope. “Rosoneri” su nekako uspeli da prođu Crvenu zvezdu, ali sada im predstoji mnogo teži zadatak protiv “crvenih đavola”. Predlog za klađenje je na najviše jedan gol u prvom i najviše dva gola u drugom poluvremenu.\nSlavija Prag – Rendžers\n2 (kvota 2.80)\nRendžers nakon matematičkog osvajanja titule u Škotskoj može da se fokusira na Ligu Evrope. Predlog za klađenje je na najmanje po gol u oba poluvremena.\nI1-3&1-3 (kvota 2.10)\nOvo je jedan od neizvesnijih duela osmine finala, gde oba tima imaju skoro podjednake šanse za prolaz dalje. Predlog za klađenje na jedan do tri gola u oba poluvremena.\nTotenhem – Dinamo Zagreb\n1&3+ (kvota 2.10)\nTotenhem ima veliki motiv da kroz ovo takmičenje dođe do Lige šampiona, pošto je tabela u Premijer ligi jako gusta. Verujemo da je ekipa iz Zagreba dostigla svoj maksimum u ovom takmičenju. Predlog za klađenje je na pobedu Totenhema uz najmanje tri gola na meču.\nKladionica Liga Evrope Predlozi za klađenje Predviđanja Tiket dana Tip dana Top Bet\nPrethodna vestIvica Kralj se vratio u Partizan na novu funkciju!\nSledeća vest Zvezda ubedljiva protiv Mačve. Meč obeležio Katai prelepim golom (VIDEO)\nIvanićev gol u konkurenciji za gol sezone u LE, evo i gde možete glasati! (VIDEO)\nKostić proglašen za igrača sezone u Ligi Evrope!\nKostić i Ivanić u idealnih 11 Lige Evrope!\nKostić: „Ovo je najbolji trenutak u mojoj karijeri”\nTrap: ,,Osvajanje ovog trofeja je bolje od seksa”\nAjntraht iz Frankfurta je osvojio Ligu Evrope. Filip Kostić najbolji asistent takmičenja! (VIDEO)


Put teherana nastavljaju u sredu\n28.06.2016. 23:58h 27.04.2017. 09:56h\nMuška seniorska reprezentacija Srbije bila je u avionu na putu za istanbulski aerodrom "Ataturk" kada se dogodio masakr.\nKRVOPROLIĆE NA AERODROMU U ISTANBULU Tri bombaša samoubice, najmanje 30 mrtvih i 147 povređenih\n"Orlovi" su u Istanbul sleteli večeras u 22.05, nedugo posle terorističkog napada.\nSrpski odbojkaši su potpuno bezbedni i još uvek nisu izašli iz aviona kojim su doleteli iz Beograda.\nPrema poslednjim informacijama dobijenim od Lasla Lukača, tim menadžera Srbije, reprezentativcima je saopšteno da su otkazani svi letovi iz Istanbula, pa će prenoćiti u tom gradu, a put Teherana krenuti u sredu.\n"Kompletna reprezentacija je u avionu. Moramo da ostanemo ovde dok se kompletna situacija ne sredi. Ne znamo kada ćemo nastaviti za Teheran", rekao je Lukač za RTS i dodao:\n"Kada je trebalo ida izađemo iz aviona kapetan nas je vratio. Tada smo saznali o čemu se radi. Sada pratimo sve šta se dešava".\nTim menadžer reprezentacije podsetio je i na prethodne nedaće tokom ovog puta.\n"Zaista imamo problem sa ovim putom. Prvo smo vraćeni sa aerodroma u Beogradu zbog nevremena, sada ovaj problem u Istanbulu. Veoma čudan i težak put. Najvažnije je da su svi članovi ekspedicije dobro i u dobrom raspoloženju".\nDakle, "orlovi" ostaju u avionu da čekaju.\n"Došao je jedan čovek iz naše ambasade i rekao da ćemo informacije o narednim koracima dobiti od njega", završio je priču Lukač.\nOdbojkaši nisu u ponedeljak otuptovali za Teheran, jer je zbog nevremena u Beogradu bio otkazan let za Istanbul.\nSrbija će u okviru III vikenda I divizije XXVII Svetske lige 2016. igrati u I grupi u Teheranu, od 1. – 3. jula sa Iranom, Argentinom i Italijom.


→ 26 410 smeštajnih objekata\nHoteli u gradu: Market Rasen\nGainsborough Road(A631), Market Rasen, LN8 3JW, Velika Britanija\nUgrabite ovu odličnu cenu za objekat Limes Country House Hotel - skorašnji gosti su mu dali ocenu 8,8 Unesite datume kako biste započeli.\nLimes Country House Hotel toplo dočekuje Booking.com goste od 4. avg 2005. Pansion: broj 12 soba\nIzjednačavamo cenu\tU kom periodu želite da boravite u objektu Limes Country House Hotel?\nNajskorija rezervacija ovog objekta obavljena je 22. okt u 12:18 sati, iz Velike Britanije.\n6 razloga da izaberete objekat Limes Country House Hotel\n11 smeštajnih objekata u: Market Rasen\nSadržaji smeštajnog objekta: Limes Country House Hotel\nLokacija objekta Old Schoolhouse je ocenjena sa 9,6\nGosti su objektu Advocate Arms dali ocenu 9,1\nPogledajte 5 najboljih hotela na destinaciji Market Rasen, na osnovu 1 093 verifikovanih recenzija hotela na Booking.com.\nMarket Rasen - popularni objekti\nNajskorija rezervacija: 24. oktobar The Old Stables\nGosti koji su pogledali Limes Country House Hotel takođe su pogledali:\nLess than 5 minutes’ drive from Market Rasen Racecourse, the 18th-century Advocate Arms is a 5-star restaurant with rooms, which serves local produce on its menu. Najskorija rezervacija u ovom hotelu obavljena je juče u 13:18\n» Pogledajte više pansiona u mestu: Market Rasen\nNajbolje na destinaciji: Market Rasen\nKliknite ovde za više objekata blizu popularnih znamenitosti na destinaciji: Market Rasen\nUštedite do 50% na destinaciji Market Rasen


Revolucionarno ozvučenje Anya na Egzitu | Novosadski informativni portal 021\n13:07 > 13:09\nSkymusic, vodeća rental kompanija u regionu, nakon najpoznatijeg sajma tehnike u Frankfurtu, objavila je kupovinu prestižnog sistema prva u Evropi i osigurala da Egzit ujedno bude i prvi evropski festival koji će imati novu tehnologiju.\nPrivilegiju da prvi testira moćni zvučni sistem imao je najveći svetski DJ i producent, ovogodišnja zvezda Egzita, David Guetta. Njegov dugogodišnji tonski inženjer izjavio je da je EAW-Anya "najfascinantniji zvučni sistem sa kojim su se ikad susreli". Sa njim je tom prilikom nastupao i nemački hitmejker Robin Schulz, koji takođe dolazi na Egzit prepun utisaka o novom ozvučenju.\nSvetski poznati festival Ultra, takođe je premijerno u Aziji koristio Anyu. Pojava Anye u svetu tehnologije zvuka poredi se revolucijom koju je iPhone uveo na tržištu mobilnih telefona i tablet računara. Porastom koncertne i festivalske industrije u svetu, pogotovo u domenu elektronske muzike, došlo je do porasta potrebe za zvučnim sistemima koji reprodukuju jači zvučni pritisak. Niz vodećih proizvođača izbacili su na tržiste sisteme velike snage, ali je samo Anya donela tehnologiju, koja pored snage nudi i potpunu kontrolu rasprostiranja frekvencija i to bez fizičkog usmeravanja zvučnika.\nProjektanti iz kompanija EAW, otišli su korak, tačnije celu generaciju dalje i potpuno se suprostavili zakonima fizike kada je prostiranje zvuka u pitanju. To je prvi "adaptivan" zvučni sistem koji samostalno "skenira" prostor i raspoređuje snagu i frekventni spektar u prostoru unutar sistema bez neželjenih kompromisa prilikom usmeravanja zvučnih kutija. Sistem čiji oblik je potpuno revolucionaran uvek stoji potpuno uspravno dok niz kompjutera analizira prostor i prilagođava mu tako da svi u publici čuju jednako moćan i precizan zvuk u svakom trenutku! Više tonski inženjeri ne moraju da računaju uglove, a tehničari da menjaju pozicije u slučaju da se menja konfiguracija prostora, publike ili ako se otvara nova tribina! Unutar svake pojedinačne kutije u sistemu postoji po neverovatnih 22 zvučnika i 22 pojačala, koji u zbiru Anyi daju ukupnu snagu od 10.000W.\nProdužena akcija 4+1 samo za celu avanturu\nZbog nezapamćenog interesovanja, ovogodišnja akcija 4+1 biće produžena do 10. juna. U ovoj omiljenoj akciji fanova, biće dostupne ulaznice samo za celu EXIT Avanturu, odnosno komplet EXIT i Sea Dance festivala.\nDruštvo koje zajedno kupi četiri ulaznice za celu EXIT Avanturu, petu dobiće na poklon! Ulaznice se prodaju u knjižarama Vulkan, lancu prodavnica Corner Shop, kao i na još preko 150 blagajni širom Srbije i regiona, ali i celog sveta putem onlajn kupovine na sajtu www.gigstix.com. Ulaznice za EXIT prodaju po ceni od 6.490, odnosno 4.990 dinara za Sea Dance, te samo 6.990 dinara za celu EXIT Avanturu. Jednodnevne ulaznice koštaju 2.490 za prve tri noći i 2.990 dinara za nedelju.\nNastupe su već potvrdili The Prodigy, Skrillex, Ellie Goulding, David Guetta, Wiz Khalifa, Hurts, George Clinton & Parliament-Funkadelic, Bastille, Stereo MC'c, The Vaccines, Richie Hawtin, Jeff Mills, Dimitri Vegas & Like Mike, Stormzy, Sister Bliss – Faithless DJ Set, Lost Frequencies, Solomun, Marco Carola, Robin Schulz, Black Coffee, Cock Sparrer, Paradise Lost, Andy C, Rebolledo, Zadig, kultni evropski klubovi Nitsa, Tresor, Concrete i Grelle Forelle, te brojni drugi.


U BiH više od 2.000 ljudi koristilo kriptovane telefone i „Skaj” aplikaciju | Restart Magazin\nU BiH više od 2.000 ljudi koristilo kriptovane telefone i „Skaj” aplikaciju\n02/02/2022 02/02/2022 Urednik\nMinistar unutrašnjih poslova Republike Srpske Dragan Lukač izjavio je danas da je u Bosni i Hercegovini više od 2.000 ljudi koristilo kriptovane telefone i aplikaciju Skaj za kriminalne aktivnosti.\nLukač je kazao da niko od njih ne može da bude zaštićen.\n„Svi oni koji su koristili kriptovane telefone i „Skaj” aplikaciju ne mogu biti zaštićeni. Predlažem im da sami dođu i da se predaju, ispričaju šta su radili, jer će policija pre ili kasnije doći do njih”, rekao je ministar unutrašnjih poslova RS na konferenciji za novinare u Banjaluci.\nOn je dalje kazao da je juče u akciji „Staza”, koju sprovodi MUP RS u saradnji sa Tužilaštvom BiH, uhapšeno 19 osoba, i najavio nastavak hapšenja još osoba koje se bave kriminalom i trgovinom narkoticima.\n„Tražili smo još par osoba, koje nisu bila dostupne, jer se ne nalaze u BiH, ali će za njima biti raspisane poternice i biće predmet potrage ne samo MUP-a Republike Srpske, već i ostalih policija u regionu i Evropi”, rekao je Lukač.\nPrema njegovim rečima, MUP RS je na osnovu dešifrovanja „Skaj” aplikacije dobio sva saznanja o kontaktima i kretanjima ove grupe kriminalaca.\nLukač je naglasio da se radi o ozbiljnim kriminalnim grupama, koje rade sa velikim količinama droge i ogromnim količinama novca, do kojeg dolaze krijumčarenjem droge.\n„Među ovim osobama ima i onih koje se mogu dovesti u vezu sa određenim ubistvima koja su se desila u BiH i u regionu i koja imaju kontakte sa međunarodnim kriminalcima i međunarodnim kanalima za distribuciju opojnih droga”, naveo je on prenosi Beta.\n← Vučić se sastao sa Eskobarom\nKurti misli da nema potrebe za formiranjem Zajednicom srpskih opština →\nUNICEF: U Ukrajini tokom aprila ubijeno skoro 100 dece


„Elektro-BN“: Nastavljen pozitivan trend smanjenja distributivnih gubitaka /VIDEO/\nEfikasnim radom, modernizacijom I rekonstrukcijom mreže u Zavisnom elektro distributivnom preduzeću “Elektro – Bijeljina”,tokom proteklih 10-ak godina zabilježen je trend konstantnog smanjenja gubitaka sa nekih 20% koliko su iznosili u 2016, taj procenat sveden na nekih 7,7% tokom prošle godine što na kraju krajeva predstavlja značajne finansijske resurse.\nOvaj indeks gubitaka od 7,7% je značajno manji od evropski dozvoljenih gubitaka električne energije od 11% i rezultat je odgovornosti radnika I napora menadžmenta ovog preduzeća koji je u takvim okolnostima neminovno rezultovao poslovnim uspijehom I povećanim obimom investicija.\nZavisno elektrodistributivno preduzeće organizovano je u 5 sledećih radnih jedinica u dva grada I 11 opština , Bijeljina, Zvornik, Ugljevik, Bratunac I Vlasenica sa preko 110.000 krajnjih kupaca u okviru distributivne mreže. U proteklom posmatranom periodu od 10 godina, registrovano je permanentno povećanje potrošnje električne energije sa približno istim brojem korisnika, što potvrdjuje mišljenje da su potrošači električnu energiju prepoznali nao najjeftiniji energent\nNa temelju pozitivnih rezultata I dosadašnjeg kvaliteta poslovanja U Elektro Bijeljini su u okviru poslovnih projekcija u naredne tri godine sebi postavili visoke standarde.\nGovoreći o strateškim izazovima Arsenović je podsjetio da je u toku postepena reorganizacija elektroprivrede koja će pored ostalog unijeti odredjene novine u poslovanju putem razdvajanja distributera, snabdjevača I proizvodjača električne energije. Pored ovog procesa uporedo će se odvijati I process nove sistematizacije radnih mjesta. Arsenović ističe da ta sistematizacija neće nužno značiti I gubitak radnih mjesta.\nArsenović napominje da se najavljena reorganizacija vrši po zahtjevima evropskog energetskog sektora kako bi se efikasnost podigla na još veći nivo I realizovali krupni investicioni zahvati u narednom periodu.\nViše iz ove kategorije « Turistička organizacija RS na sajmovima u Ljubljani i Istanbulu /VIDEO/ Dogodilo se na današnji dan - 30. januar »


Mirko Janić, državni sekretar u Ministarstvu za rad, zapošljavanje, boračka i socijalna pitanja\nU svom obraćanju učesnicima Šenli Pinčoti, direktorka Kancelarije za demokratski i ekonomski razvoj, USAID Srbija, poručila je: „USAID je ponosan na sve uspehe postignute u protekle tri i po godine u partnerstvu sa Koalicijom za dobročinstvo, koju predvodi Fondacija Ana i Vlade Divac. Zajedničkim snagama smo ustanovili Nacionalni dan davanja, uticali na povećanje neoporezivog iznosa studentskih stipendija i pojednostavljivanje procesa onlajn grupnog finansiranja, kao i podigli svest građana i predstavnika privatnog sektora o važnosti davanja za opšte dobro. …Srbija je u 2021. godini zabeležila skok sa 129. na 48. poziciju na Svetskom indeksu davanja.”\nBiljana Dakić Đorđević, izvršna direktorka Trag fondacije\nBiljana Dakić Đorđević, izvršna direktorka Trag fondacije ukazala je na značaj daljeg razvoja filantropije. „Istraživanja javnog mnjenja o filantropiji u Srbiji pokazuju da su građani spremniji da daju više za opšte dobro i da volontiraju, dok kompanije sve više pokazuju interesovanje za pokretanje filantropskih inicijativa. Takođe, povećava se broj lokalnih humanitarnih fondacija. To nam ukazuje na to da postoji veliki broj humanih ljudi i da je potrebno konstantno unapređivati okruženje za dalji razvoj filantropije, kako kroz zakonodavni okvir, tako i kroz nove modele i alate koje omogućavaju savremene tehnologije”.\nTokom drugog dana konferencije, 5. novembra, učesnici će imati priliku da se upoznaju sa rezultatima kampanje Spasimo hranu, spasimo humanost i inicijativom za ukidanje PDV-a na donacije hrane pred istekom roka trajanja. Takođe, razgovaraće se o i novim modelima za podsticanje lokalne filantropije, a biće predstavljena i publikacija “Ka finansijskoj održivosti organizacija civilnog društva u Srbiji - modeli zadužbinskog i rezervnog fonda”.\nTrag je regionalna fondacija koja deluje u Srbiji, Crnoj Gori i Bosni i Hercegovini. Već 22 godine podržava i podstiče građane na aktivno učešće u razvoju lokalnih zajednica u kojima žive ili posluju. Trag fondacija osnažuje ljude koji veruju da zajedničke inicijative mogu imati veliki uticaj i koji žele da budu pokretači pozitivnih promena u svojim zajednicama. Tokom prethodne dve decenije Trag fondacija je kroz brojne programe podržala više od 1.500 uspešnih projekata sa preko 14 miliona američkih dolara uloženih širom Srbije i regiona.


Profil poslodavca Elixir Group doo | Poslovi Infostud\nOsnivanje kompanije Elixir Group, 1998.godine, predstavlja korak ka ostvarenju vizije o moćnoj i profitabilnoj poljoprivredi. Danas, sa svojih 8 kompanija članica i blizu 1.600 zaposlenih, Elixir Group je jedan od regionalnih lidera u oblasti hemijske industrije, proizvodnji kompleksnih mineralnih djubriva, kao i ostalim segmentima agrobiznisa. Liderska pozicija koju imamo na tržištu podrazumeva kontinuiran razvoj i unapredjenje proizvodnih procesa. Uz najmodernije tehnologije, uz rad visokostručnog i dobro obučenog osoblja obezbedjujemo najviši nivo kvaliteta svih naših proizvoda. Svi proizvodni pogoni poslovnog sistema Elixir Group rade sa potpuno novom opremom i novim tehnologijama koje odgovaraju svim evropskim standardima kada je reč o očuvanju životne sredine.\nInvesticije u proizvodne kapacitete kompanija, plasman proizvoda na tržista širom sveta kao i povećanje broja domaćih i ino-partnera čine da Elixir Group beleži konstantan rast godišnjih prihoda od kojih čak 70 procenata čini izvoz.\nSrbija je zemlja sa izuzetnim prirodnim bogatstvima, sa preko 5,7 miliona hektara poljoprivrednih površina, od kojih je više od dva miliona visoko produktivno. U ukupnom izvozu Srbije poljoprivreda učestvuje sa 21,9%, što pokazuje da je agrar najprofitabilnija grana srpske privrede, a sa druge strane da su mogućnosti agrara u Srbiji daleko veće.\nOdrživi razvoj, racionalno korišćenje prirodnih resursa, investiranje u napredna tehnološka rešenja u cilju zaštite životne sredine kao i odgovornost prema generacijama koje dolaze je jedno od naših prioritetnih usmerenja. Stvaranje moćne profitabilne poljoprivrede i povratak Srbije i domaćeg proizvoda starim i osvajanje novih tržišta kroz implementaciju domaćih i inostranih iskustava, uz ukazivanje poverenja potvrđenim naučnim i obrazovnim institucijama iz zemlje i sveta je naša Vizija.\nPored toga, Elixir Group vrši kontinuiranu obuku svojih zaposlenih, ulaže značajna sredstva u nova istraživanja i razvoj, te unapređuje postojeće tehnološke procese u svojim fabrikama i tako postajemo sve veći, bolji i sigurniji u strategiju našeg rasta, a tražimo pojedince koji će nam se pridružiti u našoj posvećenosti postavljanja visokih standarda u hemijskoj industriji.\nZdravlje i zaštita na radu svih naših zaposlenih naš je najveći prioritet. Svi zaposleni prolaze besplatne i redovne sistematske preglede.\nU našim fabrikama na lokaciji Prahova i Šapca ali i u poslovnoj zgradi u Novom Sadu otvoreni su restorani koji isključivo služe našim zaposlenima za ishranu i pauzu za odmor.\nNaši zaposleni imaju mogućnost da određenu robu ili usluge dobiju uz pomoć administrativne zabrane ili na nju ostvare određeni popust.\nSvaki novozaposleni prvog radnog dana zadužuje svu potrebnu zaštitnu opremu, kao i sva potrebna sredstva za rad.\nNaši zaposleni su pokriveni i dodatnim zdravstvenim osiguranjem koji im omogućava i preglede u privatnim ordinacijama i klinikama širom zemlje.\nNegujemo kulturu konstantnog učenja i razvoja svojih zaposlenih,\nOsim nagrada za sugestije i ideje. kao i bonusa za izvanredan učinak, u našem sistemu svaka novorođena beba dobija finansijsku stimulaciju u iznosu od 1000 eura.\nTradicionalno se organizuju kompanijske proslave Nove godine na lokaciji Šapca i Prahova za sve zaposlene, a česta su i timska okupljanja i team buildinzi.\nMiodrag GolubovićMenadžer Globalne prodaje Elixir Agrar\nKao Menadžer globalne prodaje u članici Elixir Agrar zadužen sam pre svega za sistematičnu analizu tržišta kao i odabir distributera za svaku od zemalja za koju sam zadužen. Osim toga podrazumeva s...\nAna Marija Đurić\nEHS Saradnik Elixir Craft\nMenadžer strateškog planiranja Elixir Group\nProceces regrutacije i selekcije se u našoj kompaniji odvija kroz 3 faze:\nSelekcija pristiglih biografija u odnosu na definisane kriterijume\nPreliminarni intervju: Inicijalni intervju sa kandidatima\nFinalni intervju: Ova faza podrazumeva kombinovano testiranje i intervjuisanje kandidata\nProces selekcije traje obično ne duže od 30 dana, zavisno od broja prijavljenih kandidata na određenu radnu poziciju.\nElixir Prahovo doo Prahovo\nElixir Prahovo poseduje kapacitete za proizvodnju i prečišćavanje fosforne kiseline, kao strateški važne sirovine za dalju proizvodnju kompleksnih mineralnih đubriva.\nElixir Zorka - Mineralna đubriva doo Šabac\nElixir Zorka je regionalni lider u proizvodnji kompleksnih mineralnih đubriva najvišeg kvaliteta, sa visokom koncentracijom hranljivih materija i vodorastvorljivosti u zemljištu.\nElixir Agrar doo\nElixir Agrar se bavi uspešnim plasiranjem, prodajom i distribucijom proizvoda Grupacije u preko 60 zemalja širom sveta.\nElixir Energy doo\nElixir Energy svoje polje delovanja zasniva na efikasnom upravljanju otpadnim materijama, ponovnom iskorišćenju otpada i na aktivnostima zaštite životne sredine.\nElixir Craft doo\nElixir Craft pruža usluge u održavanju postojećih i izgradnji novih objekata i postrojenja Grupacije, ali i ostalih investitora u zemlji i regionu.\nElixir Feed Additives doo Šabac\nElixir Feed je ekskluzivni distributer neophodnih aditiva za kvalitetnu stočnu hranu svim renomiranim svetskim proizvođačima.\nIndustrial chempark doo\nInvesticije Elixir Grupe u postojeći industrijski kompleks u Prahovu dovode do razvoja Industrijsko-hemijskog parka organizovanog u više tehnoloških celina na površini od 300 ha.\nElixir Fondacija svoj cilj ima u osnaživanju i razvoju lokalnih zajednica u kojima Grupacija posluje, kroz prepoznavanje potreba i pružanje podrške radi unapređenja života ljudi.\nHemijska divizija Elixir Group nastavlja investicije u Prahovu\nNovi pogon za proizvodnju AlumoFluora, u okviru fabrike <...\nDve nagrade Privredne komore Srbije za Elixir Group\nNagrada PKS našem Elixir Prahovo za 60 godina tradicije


„Vrh korona talasa u februaru“: Epidemiolog smatra i da mlađi osnovci ne bi trebalo da idu u školu - 20.01.2022, Sputnik Srbija\n„Vrh korona talasa u februaru“: Epidemiolog smatra i da mlađi osnovci ne bi trebalo da idu u školu\nEpidemiolog Radmilo Petrović izjavio je da očekuje da vrh talasa virusa korona bude u prvoj polovini februara i smatra da i mlađi osnovci, od prvog do petog... 20.01.2022, Sputnik Srbija\nPetrović je kazao da se ne zna tačno kada će biti kraj pandemije, jer je virus korona pun iznenađenja, ali da je vakcinacija jedini način da se ljudi zaštite, jer vakcina štiti 24 sata, a maske samo dok ih nosimo.Kako je ocenio, obeležavanje krsnih slava uz prisustvo velikog broja ljudi doprinelo je povećanju broja zaraženih.Petrović je za TV Tanjug naveo da se za razliku od prethodnih talasa omikron brže širi, ali da je klinička slika obolelih lakša, te da i u narednom periodu očekuje povećan pritisak na domove zdravlja i kovid ambulante.Prema njegovom mišljenju, rešenje bi bilo da se poveća broj kovid ambulanti i da se smanje redovi, kako ljudi ne bi odustajali od pregleda usled velikih gužvi.Petrović podseća da je upozorio pre Nove godine da se ne organizuju proslave u zatvorenom prostoru, jer je znao da će to izazvati „eksploziju“ obolevanja u novom talasu.„Sve je to omogućilo lako širenje novog soja virusa, jer on se lakše prenosi, inkubacija je kraća, manji broj je dovoljan da se zarazi i to dovodi do eksplozivne epidemije“, ukazao je Petrović.Veliki broj ljudi ne zna da je zaražen virusom i ne može da se leči adekvatno.„Ako virus zahvati one koji imaju neke druge bolesti ili su u nekoj fazi da su osetljiviji, onda može da izazove niz poremećaja, jer kovid za razliku od gripa napada ceo organizam“, objasnio je Petrović.Kada je reč o novim dozama vakcine, Petrović kaže da su lekari na početku mislili da će dve doze biti dovoljne, ali da je virus pokazao drugačiju prirodu i da, ako bude potrebe za novim dozama, očekuje da naučnici naprave snažniju vakcinu, koja će dati trajniji imunološki odgovor.Odgovarajući na pitanje da li je struka i dalje pri stavu da su deca najčešći prenosioci korone, Petrović navodi da deca nemaju simptome i da brzo prenose koronu u porodici. Ističe da nije saglasan sa odlukom da osnovci od prvog do petog razreda idu od ponedeljaka u školu.„Deca su osetljiva na infekciju, treba onlajn nastava da bude i za ove mlađe. Iako to pedagoški ne odgovara, mnogo je važnije spasiti ljudske živote“, rekao je Petrović.\n© Tanjug / SAVA RADOVANOVICŽena sa detetom ispred kovid ambulante DZ Savski venac\nEpidemiolog Radmilo Petrović izjavio je da očekuje da vrh talasa virusa korona bude u prvoj polovini februara i smatra da i mlađi osnovci, od prvog do petog razreda, ne bi trebalo da idu u školu.\nPetrović je kazao da se ne zna tačno kada će biti kraj pandemije, jer je virus korona pun iznenađenja, ali da je vakcinacija jedini način da se ljudi zaštite, jer vakcina štiti 24 sata, a maske samo dok ih nosimo.\nKako je ocenio, obeležavanje krsnih slava uz prisustvo velikog broja ljudi doprinelo je povećanju broja zaraženih.\nPetrović je za TV Tanjug naveo da se za razliku od prethodnih talasa omikron brže širi, ali da je klinička slika obolelih lakša, te da i u narednom periodu očekuje povećan pritisak na domove zdravlja i kovid ambulante.\n„Pitanje je koliko može naš zdravstveni sistem da izdrži, zdravstveni radnici su već umorni od tolikog broja pacijenata koji dolaze na testiranje“, rekao je Petrović.\nPrema njegovom mišljenju, rešenje bi bilo da se poveća broj kovid ambulanti i da se smanje redovi, kako ljudi ne bi odustajali od pregleda usled velikih gužvi.\nPetrović podseća da je upozorio pre Nove godine da se ne organizuju proslave u zatvorenom prostoru, jer je znao da će to izazvati „eksploziju“ obolevanja u novom talasu.\n„Sve je to omogućilo lako širenje novog soja virusa, jer on se lakše prenosi, inkubacija je kraća, manji broj je dovoljan da se zarazi i to dovodi do eksplozivne epidemije“, ukazao je Petrović.\nVeliki broj ljudi ne zna da je zaražen virusom i ne može da se leči adekvatno.\n„Ako virus zahvati one koji imaju neke druge bolesti ili su u nekoj fazi da su osetljiviji, onda može da izazove niz poremećaja, jer kovid za razliku od gripa napada ceo organizam“, objasnio je Petrović.\nKada je reč o novim dozama vakcine, Petrović kaže da su lekari na početku mislili da će dve doze biti dovoljne, ali da je virus pokazao drugačiju prirodu i da, ako bude potrebe za novim dozama, očekuje da naučnici naprave snažniju vakcinu, koja će dati trajniji imunološki odgovor.\nOdgovarajući na pitanje da li je struka i dalje pri stavu da su deca najčešći prenosioci korone, Petrović navodi da deca nemaju simptome i da brzo prenose koronu u porodici. Ističe da nije saglasan sa odlukom da osnovci od prvog do petog razreda idu od ponedeljaka u školu.\n„Deca su osetljiva na infekciju, treba onlajn nastava da bude i za ove mlađe. Iako to pedagoški ne odgovara, mnogo je važnije spasiti ljudske živote“, rekao je Petrović.\nPoznat model po kom će đaci pohađati nastavu od ponedeljka\n20 Januar, 10:17\nNova korona pravila u Srbiji\n18 Januar, 17:38\nSZO: Pandemija nije ni blizu kraja, mogući novi sojevi\n19 Januar, 07:12


'Dolazi iz države koja nije priznala Kosovo, ali neće biti problem'\nIzvor: B92, 25.Feb.2020, 12:00\nMoguće imenovanje slovačkog diplomate Miroslava Lajčaka za specijalnog izaslanika EU u pregovorima između Beograda i Prištine ne predstavlja problem.\nKako se navodi, njegovo moguće imovanje nije problem za kosovkse političke stranke, iako dolazi iz države koja nije priznala Kosovo, piše prištinska Koha.\nPredstavnici vlade za sada ne komentarišu Lajčakovu ulogu, a opozicija smatra problematičnom mogućnost da se Lajčaku proširi porfelj za pregovore >> Pročitaj celu vest na sajtu B92 << Beograda i Prištine.\n"Ako bude imenovan za specijalnog izaslanika za Kosovo i Bosnu, to zaista nije samo evropsko poimanje Balkana, već više srpsko shvatanje, jer za Srbe i Srbiju postoje dve važne spoljnopolitičke teme - Kosovo i Bosna. Zato bih pre stavio naziv izaslanik za Balkan, nego za Bosnu i Kosovo, jer bi se pogrešno stvorila veza koja bi u Srbiji mogla biti zloupotrebljena u odnosu na njihove velikosrpske interese", navodi Hodžaj, koji je bio i potpredsednik vlade.\nPotpredsednica Odbora za spoljnu politiku iz Alijanse za budućnost Kosova Time Kadrijaj smatra da to što država iz koje potiče Lajčak nije priznala Kosovo ne predstavlja nikakav problem.


Tramp primio Orbana u Bijeloj kući: Dobru stvar ste uradili s imigracijom - CdM\nTramp primio Orbana u Bijeloj kući: Dobru stvar ste uradili s imigracijom\nPredsjednik SAD Donald Tramp primio je mađarskog premijera Viktora Orbana u Bijeloj kući, koga je predstavio kao “tvrdog, ali poštovanog” čovjeka.\nKako navodi agencija AP, to je još jedan primjer koji pokazuje da predsjednik SAD ne preza da se susreće sa stranim vođama koje zapad ne prima sa toplinom. Američka agencija podsjeća da su Tramp i Orban zauzeli tvrd antiimigracioni stav.\n“Uradili ste dobar posao i garantovali bezbednost vaše zemlje”, rekao je Tramp na početku sastanka sa Orbanom.\nTramp je rekao da je Orban, kako izgleda, “malo kontroverzan kao on, ali da to nije ozbiljno”.\n“Dobru stvar ste uradili oko imigracije, mnogi tako smatraju”, rekao je Tramp i dodao da su “užasni” problemi sa kojima se Evropa suočila po tom pitanju nastali zbog “drugačijih izbora” od izbora mađarskog premijera, u jedva prikrivenoj aluziji na njemačku kancelarku Angelu Merkel koja je ostavila otvorene granice za sirijske izbjeglice 2015. godine.\nMađarski minstar spoljnih poslova rekao je u nedjelju za državni radio da se formira antiimigracioni savez i da su Mađarska i SAD među šačicom zemalja koje su se prošle godine suprotstavile sporazumu Ujedinjenih nacija o migracijama.\nTagsDonald Tramp Imigracija imigranti Mađarska Sjedinjene Američke Države Viktor Orban


Nikada nisam govorio o Srbiji kao lideru u regionu\nPočetna Izjave Istinitost Nikada nisam govorio o Srbiji kao lideru u regionu\nPredsednik SDS o Srbiji kao lideru u regionu.\n"Ja nikada nisam rekao da Srbija treba da bude lider, čak ni u regionu, jer mi je i to smešno. To mi je infantilno. Ja nikada u životu to nisam rekao. Ja sam rekao da niko nema potencijal da bude lider u regionu, nego sam hteo da napravim ambijent u regionu gde podržavamo jedni druge i zato sam vodio politiku pomirenja."\nTV Happy, 5. 10. 2015. godine\n5. 10. 2015. godine\nPredsednik Socijaldemokratske stranke Srbije i bivši predsednik Srbije tvrdi da nikada nije govorio o Srbiji kao lideru u regionu i ističe da su mu takve priče danas „smešne”.\nMeđutim, da Boris Tadić nije bio takvog mišljenja za vreme svog predsedničkog mandata, pokazuje više izjava iz tog perioda, kada je govorio o Srbiji kao lideru u svim segmentima društvenog života – od borbe protiv organizovanog kriminala do ekonomije.\nVečernje novosti, 6. 9. 2009. godine\nSrbija je nesumnjivo nezaobilazni činilac stabilnosti i prosperiteta čitavog zapadnog Balkana i biće lider u borbi protiv korupcije, organizovanog kriminala, i za ekonomski razvoj.\nNa predizbornoj konvenciji koju je Demokratska stranka u aprilu 2008. godine organizovala u Novom Sadu, tadašnji lider demokrata obećao je da će Srbija uz DS proći put od izolovane zemlje do lidera u regionu.\nPredizborna konvencija DS-a u Novom Sadu, 4. 9. 2008. godine\nSrbiju posle ovih izbora niko nikada više neće moći da vrati u izolaciju, nego će postati lider u regionu, jer ona pripada Evropi i deo je evropskog identiteta. Potrebno je samo da pređemo zid formalnog priznanja članstva u EU i da krenemo putem ka boljem životu, stvaranju šansi za bolji život svakog čoveka.\nZa Borisa Tadića tada je put ka boljem životu podrazumevao ostanak Srbije na putu ka EU i liderstvu u ovom delu Evrope.\nDnevnik, 5. 10. 2009. godine\nČak i u vremenima neizvesnosti izazvane finansijskom krizom želim da svi znaju: Srbija ostaje na svom evropskom kursu. Mi ćemo i dalje biti posvećeni ostvarivanju ciljeva koje smo sebi zacrtali. Bićemo i dalje lider, u političkom, ekonomskom i kulturnom smislu u ovom, našem, delu Evrope.\nNa pitanje Istinomera na osnovu čega tvrdi da nikada nije govorio o Srbiji kao lideru u regionu, iz kabineta Borisa Tadića poručuju da su izjave sadašnjeg predsednika Socijaldemokratske stranke “izvučene iz konteksta, a odnose se na određene trenutke i određene oblasti”.\n"On je i tada, kao i sada, pod ‘niko ne može biti lider u regionu’ mislio na dugoročno, sveukupno, liderstvo u svim oblastima društvene realnosti. To ne isključuje činjenicu da će uvek u pojedinačnim oblastima neka zemlja biti na prvom mestu i to je logično i prirodno”, ističe u svom odgovoru Istinomeru Marina Komad, savetnica predsednika SDS.\nOna je naglasila da je “Boris Tadić uvek govorio da niko nema potencijal da bude lider u regionu” i sugerisala da bismo kao primer mogli da navedemo izjavu: “Ma kakvi lideri regije?! I Hrvatska i Srbija su kao Potemkinova sela: ekonomije su nam katastrofa”, koja je naslov intervjua koji je Tadić, u septembru prošle godine, dao za hrvatski nedeljnik “Globus”.\nMeđutim, broj izjava u kojima Tadić govori o Srbiji kao lideru u regionu nedvosmisleno pokazuje da je on to činio više puta tokom svog predsedničkog mandata, tako da tvrdnja savetnice predsedanik SDS da su izjave “izvučene iz konteksta” ne može da bude uvažena. Takođe, njeno objašnjenje da je Tadić “tada, kao i sada pod ‘niko ne može biti lider u regionu’ mislio na dugoročno, sveukupno, liderstvo u svim oblastima društvene realnosti”, može da se odnosi na izjave koje Tadić daje u poslednje vreme, poput intervjua “Globusu” iz 2014, ali ne osporava da je on o Srbiji kao lideru u regionu govorio u prošlosti.\nBudući da je u više navrata kao predsednik Srbije našu zemlju označio liderom u regionu, a da sada tvrdi da to nikada nije govorio, izjavu Borisa Tadića ocenjujemo kao neistinu.\nBoris TadićSDSSocijaldemokratska stranka


PREDSJEDNIŠTVO SDA: Nakon zaključaka NSRS, vrijeme je da EU i OHR pređu sa riječi na djela | Banjaluka.net\nPredsjedništvo Stranke demokratske akcije (SDA) danas je usvojilo dva zaključka koja se odnose na dokumente usvojene na posljednjoj sjednici Narodne skupštine RS.\n“Predsjedništvo SDA smatra da zaključci Narodne skupštine RS sa sjednice održane 11. maja 2021. godine o pokretanju inicijative za dijalog entiteta RS i Federacija BiH o mogućim rješenjima za Bosnu i Hercegovinu sadrže niz neistinitih i proizvoljnih tvrdnji, te niz neustavnih i neprovodivih prijedloga”, kažu iz SDA, prenosi Klix.\nDodaju kako nije tačno da je “od potpisivanja Općeg okvirnog sporazuma za mir u Bosni i Hercegovini došlo do nedopustivog prekrajanja i kršenja sporazuma, a naročito Aneksa IV, Ustava BiH”.\n“Sam Dejtonski sporazum je u članu 10. predvidio mogućnost modifikacije, što se zatim i dogodilo odlukama Parlamentarne skupštine Bosne i Hercegovine. Nije tačno da je entitet RS ugovorna strana u međunarodnom ugovoru – Općem okvirnom sporazumu za mir u Bosni i Hercegovini. Ugovorne strane, odnosno potpisnice Sporazuma su Bosna i Hercegovina, Republika Hrvatska i Republika Srbija, uz predstavnike SAD-a, Ujedinjenog Kraljevstva, Ruske Federacije, Njemačke, Francuske i Evropske unije kao svjedoke i garante. Entitet RS je potpisnik samo aneksa kojima se razrađuju aspekti i elementi Dejtonskog mirovnog sporazuma”, navode oni.\nNastavljaju i kako nije tačno da država Bosna i Hercegovina nije nosilac vlastitog suvereniteta.\n“Taj suverenitet je potvrđen Referendumom o nezavisnosti Bosne i Hercegovine, priznanjem Ujedinjenih nacija, aktima Badinterove komisije kojima je konstatovana disolucija državne zajednice Jugoslavije i prihvaćen suverenitet republika koje su je činile, te članom 1. Okvirnog sporazuma za mir (Dejtonski sporazum) kojim su se ‘strane obavezale da će u cjelosti poštovati međusobni suverenitet i jednakost’ u skladu sa dokumentima Ujedinjenih nacija – Poveljom Ujedinjenih nacija i Finalnim helsinškim aktom. Entiteti ne posjeduju vlastiti suverenitet i oni egzistiraju voljom države, odnosno Ustava Bosne i Hercegovine koji može biti izmijenjen odlukom Parlamentarne skupštine Bosne i Hercegovine”, stoji u reakciji.\nSDA kaže i kako nije tačno da je dejtonska struktura i ravnoteža u Bosni i Hercegovini narušena i da su konstitutivni narodi obespravljeni na način na koji to ističe Narodna skupština RS.\n“Istina je da su dva konstitutivna naroda, Bošnjaci i Hrvati, diskriminisani i da trpe aparthejd na teritoriji entiteta RS, gdje je prisutna potpuna dominacija predstavnika srpskog naroda u svim segmentima upravljanja i svakodnevnog života. Neutemeljen je i protivustavan prijedlog Narodne skupštine RS-a da se kroz pregovore entiteta i predstavnika konstitutivnih naroda povede dijalog, a naročito pregovori o mogućim rješenjima vezanim za budućnost Bosne i Hercegovine. O sadašnjosti i budućnosti Bosne i Hercegovine može se raspravljati samo u okviru nadležnih državnih institucija. Predstavnici SDA neće učestvovati u razgovorima na ove teme u bilo kojem neustavnom formatu. Umjesto ponuđenog ‘dijaloga’, potrebno je poštivati i provoditi već utvrđene politike i usvojene zakone”, kažu oni.\n“Predsjedništvo SDA smatra da je odluka Narodne skupštine RS da odbaci zahtjev visokog predstavnika Valentina Inzka o oduzimanju povelja dodijeljenih ratnim zločincima znak da međunarodna zajednica mora brzo i odlučno reagirati, poništiti odlikovanja, te sankcionisati odgovorne za glorificiranje osoba koje su pravomoćno osuđene za najteže ratne zločine. Rok koji je visoki predstavnik postavio vlastima u entitetu RS da povuku sporna odlikovanja je istekao, a postavljeni ultimatum ne samo da nije rezultirao njihovim povlačenjem, već je vlast predvođena Miloradom Dodikom nastavila sa otvorenim prijetnjama miru i stabilnosti u Bosni i Hercegovini i cijelom regionu”, navode se.\nKažu kako “iz Evropske unije već duži vremenski period stižu poruke da je glorificiranje ratnih zločinaca i negiranje počinjenih zločina neprihvatljivo”.\n“Vrijeme je da sa riječi pređu na djela, te da u skladu sa postojećim pravnim okvirom sankcionišu one koji vode takvu politiku. Pozivamo još jednom visokog predstavnika Valentina Inzka da iskoristi svoje ovlasti i nametne zakon o zabrani negiranja genocida. Sprječavanje glorificiranja ratnih zločinaca i negiranja ratnih zločina obaveza je prema žrtvama, njihovim porodicama, ali i svim građanima Bosne i Hercegovine koji zaslužuju konačno prevazilaženje ratnog naslijeđa, mir, stabilnost i u konačnici članstvo Bosne i Hercegovine u Evropskoj uniji”, zaključuju oni.


NSinfo: U Novom Sadu postavljeni brojači biciklista\nU Novom Sadu postavljeni brojači biciklista\nSredstva su obezbeđena iz kazni koje se naplaćuju u saobraćaju\nU okviru investicije „Unapređenje saobraćajne opreme za kontrolu i praćenje saobraćaja“, Gradska uprava za građevinsko zemlјište i investicije postavila je brojače saobraćaja sa displejima za bicikliste.\nUređaji ovog tipa, koji do sada nisu postojali u Novom Sadu, postavlјeni su na tri lokacije – na Bulevaru Evrope, na Beogradskom keju i kod Štranda, radi brojanja saobraćaja na uličnoj mreži, kao i u cilјu promocije i unapređenja biciklističkog saobraćaja.\nNa lokaciji kod Štranda detektuje se samo biciklistički saobraćaj, a na preostale dve broje se i kategorišu tokovi vozila sa istovremenim brojanjem biciklista na stazama. Displej na uređaju prikazuje broj biciklista po danu i ukupan broj za celu godinu, kao i neke opšte informacije (datum, vreme, temperatura). Svi podaci o broju vozila sa navedenih lokacija šalјu se u postojeći sistem automatskog brojanja saobraćaja, prenosa podataka i izveštavanja o trenutnom stanju saobraćaja, koji je uspostavlјen na području Grada Novog Sada, a u nadležnosti je Gradske uprave za građevinsko zemlјište i investicije, Odelјenja za razvoj i upravlјanje saobraćajem.\nU skladu sa ugovorom, zaklјučenim u otvorenom postupku javne nabavke, izvođač na postavlјanju opreme je DOO „MHM PROJEKT“ iz Novog Sada, a svi predviđeni radovi završeni su u roku. Ugovorena vrednost ove investicije iznosi 4.000.000 dinara, a sredstva su, preko Saveta za bezbednost saobraćaja Grada Novog Sada, obezbeđena iz kazni koje se naplaćuju u saobraćaju.\n... bicikl, bulevar evrope, kej, Novi Sad, štrand


SMARTedu – Page 2 – obrazovno-razvojni program\nSMARTedu razvojno-obrazovni centar\nVizija je da će Smart edu biti mesto na kome će se rađati nove ideje, negovati talenti i unaprediti znanja i veštine naše dece. Želimo da postanemo škola kreativnog i podsticajnog karaktera, savremenih metoda kojim će se oblikovati deca spremna za susret sa daljim obrazovanjem i novim izazovima. Brojnim aktivnostima na usavršavanju, proširenju kapaciteta, a […]\nNaša Misija je da najbolje programe edukacija za decu prenesemo našim polaznicima i kontinuiranim praćenjem doprinesemo boljem rastu i razvoju naših najmlađih u psihofizičkom smislu. Polaznicima obezbeđujemo stimulativnu sredinu sa programima i svim didaktičkim sredstvima koje koristimo u radu. Obezbeđujemo idividualan razvoj i izražavanje dece kao i bolju socijalizaciju i komunikaciju u radu sa malim […]\nCilj je da naši polaznici stečena znanja i veštine u Smart edu primene i iskoriste na svim poljima da bi lakše i brže savladali zahteve i prepreke na putu svog obrazovanja.\nUpisi su u toku\nSUAN PAN mentalna aritmetika\nučenje putem taktilnih, vizuelnih i auditivnih nadražaja\nkreativnost i sposobnost zamišljanja\nBrzo čitanje sa razumevanjem.\nPročitajte ostalo sa bloga


#poljoprivreda Архиве - Sve o novcu\nHome\tTags\tPosts tagged with "#poljoprivreda"\nKomercijalna banka i NLB Banka, članice NLB Grupe u Srbiji, odobrile su prve kredite za poljoprivrednike iz programa Ministarstva poljoprivrede, šumarstva i vodoprivrede. Prvim kreditom koji je NLB Banka odobrila u okviru ovogodišnjeg programa subvencija finansira se nabavka repro materijala, odobren je na rok od 12 meseci, sa nominalnom kamatnom stopom od 1% (EKS 2,05%). Kredit Komercijalne banke biće isplaćen klijentu iz okoline Šida u vrednosti od 1,8 miliona dinara za povećanje stočnog fonda, piše u saopštenju.\nPepsiCo unapređuje održivost poljoprivredne proizvodnje\nby Vesna Lapčić 20/04/2021\nPoboljšanje egzistencije za više od 250 000 ljudi u lancu poljoprivrednih dobara i zajednicama globalno, uključujući i ekonomsko osnaživanje žena. PepsiCo koristi najsavremenije tehnologije koje pomažu poljoprivrednicima da efikasnije uzgajaju hranu, koristeći manju količinu resursa. Na tržištu Srbije i BiH, Marbo Product obrađuje preko 1300 hektara krompira. Implementiraju se najviši PepsiCo standardi za proizvodnju hrane, ulaže se u edukaciju farmera i proizvođača i implementiraju se platforme koje daju mogućnost smanjenja troškova, zdravije zemljište i prostor za veća ulaganje u nove tehnologije.\nOdrživo nabavljanje 100% ključnih sirovina, tako da uključuju ne samo useve iz neposrednog izvora (krompir, kukuruz, ovas), već i sirovine koje se nabavljaju od drugih proizvođača, kao što su biljna ulja i žitarice. U zemljama Evrope, PepsiCo radi na selekciji svojih sorti radi unapređenja karakteristika visokog genetskog potencijala, uključujući i Zapadni Balkan, a pokreće i program saradnje sa dobavljačima za razvoj inovacija i primenu globalnih praksi, kao što je pokretanje programa za snabdevanje proizvodnje kukuruznim uljem domaćeg porekla, koje do sada nije bilo dostupno u Srbiji.\n„Poslovanje kompanije PepsiCo zasnovano je na poljoprivredi, a mnogi PepsiCo proizvodi kreću sa njive – od ovsene kaše Quaker preko tortilja čipsa Doritos, do našeg lokalnog brenda Chipsy. Kao jedna od vodećih svetskih kompanija za proizvodnju hrane i pića, održiv poljoprivredni sistem je presudan za naše poslovanje, kroz koje imamo priliku i odgovornost da podstaknemo značajne promene. U okviru naše agende održive poljoprivrede, ulažemo napore u ostvarivanje tri glavna cilja. Prvi je saradnja sa ključnim interesnim javnostima, farmerima i dobavljačima; drugo moramo da ubrzamo usvajanje praksi i treće moramo da transformišemo poljoprivredu, tako da nam implementiranjem digitalnih tehnologija na poljoprivrednim dobrima, pruža kvalitativne uvide kako bi usevi bili još održiviji. Svi naši ciljevi postavljeni PepsiCo programom regenerativne poljoprivrede biće implementirani i kroz poslovanje na Zapadnom Balkanu kako bi i dalje sa ponosom proizvodili Chipsy od 100% domaćeg krompira, i kako bismo smanjili emisiju Co2 za više od 70 odsto“ istakao je Nuno Pinto Leite, generalni direktor kompanije Marbo Product, članice PepsiCo grupe.\nProgram pozitivne poljoprivrede je još jedan korak na putu kompanije PepsiCo i prati nedavnu najavu kompanije da udvostručuje svoj klimatski cilj, usmeren na smanjenje apsolutnih emisija gasova staklene bašte u svom lancu vrednosti za više od 40 odsto do 2030. godine, kao i obavezujući se da će postići nultu emisiju do 2040. godine.\nProCredit banka je započela odobravanje kredita za likvidnost, obrtna i osnovna sredstava poljoprivrednicima, ali i preduzetnicima, malim i srednjim preduzećima koja se bave proizvodnjom i preradom voća i povrća, mesa, mleka i žitarica.\nPovoljniji uslovi kredita, ali i manji zahtevi za obezbeđenjem rezultat su sporazuma koji je banka potpisala sa USAID-om. Reč je o garantnoj šemi koju su pokrenuli DFC (Američka razvojna finansijska korporacija) i USAID (Agencija SAD za međunarodni razvoj) uz podršku Ministarstva poljoprivrede, sa ciljem da se manje razvijeni regioni stimulišu kroz povoljne kredite banaka.\n„U pitanju su kreditni plasmani koji će moći brzo da se realizuju. U slučaju kredita sa garantnom šemom, neće biti neophodno zahtevati obezbeđenje kredita od klijenata, budući da garantna šema pokriva čak 60% glavnice kredita. Takva podrška je od velikog značaja za veliki broj klijenata, poljoprivrednika i preduzeća, koja će u ProCredit banci lako i jednostavno moći da dođu do dodatnih finansijskih sredstava“, kaže Ana Milić, direktorka Sektora za privredu ProCredit banke.\nMinimalan iznos kredita koji može biti odobren uz ovu garantnu šemu je 10.000 evra, dok je maksimalan iznos 6,6 miliona evra. Period otplate plasmana može biti i 120 meseci, odnosno čak 10 godina.\n„Poučeni prethodnim višegodišnjim iskustvom plasiranja kredita uz korišćenje različitih garantnih šema koje imamo u svojoj ponudi, sigurni smo da je novi program izuzetno koristan i da će ga veliki broj privrednika i poljoprivrednika iskoristiti na odličan način. ProCredit banka će, kao i ranije, biti uvek tu za sve svoje klijente, u želji da im osiguramo maksimalnu podršku u prevazilaženju svih izazova, pa i izazova koji su usled pandemije korona virusa nastali u njihovom poslovanju“, naglasila je Milić.\n„DDOR TERRA predstavlja još jedan korak u značajnom procesu naše digitalizacije, čiji je cilj unapređenje kvaliteta usluga koje pružamo našim klijentima. Kao vodeća kompanija, zaista verujemo u inovacije koje omogućavaju brže, lakše i transparentnije pružanje usluga osiguranja. Naša misija je stvaranje sigurnijeg i bezbednijeg održivog okruženja, a isplata šteta je naš razlog postojanja. Iskreno verujemo da osiguranje u poljoprivredi omogućava održivost lokalnih malih i srednjih farmi, jer ublažava ekstremne efekte uticaja lošeg vremena na porodična gazdinstva. Prema tome, proces digitalizacije u agrobiznisu može i treba da ima isti uticaj kao što ga ima „industrija 4.0“ u proizvodnoj industriji sa velikim potencijalom za saradnju između države i drugih učesnika tržištu. Cilj svih bi trebalo da bude poboljšanje efikasnosti i osnaživanje poljoprivredne industrije sa strateškim uticajem na poslovanje, ali i na kvalitet života svih građana. DDOR TERRA je primer izuzetne nove vrednosti koju su zajednički stvorili biznis i vodeći institut za digitalizaciju u poljoprivredi – Biosense. Zadovoljan sam jer smo zajedno postigli svoj cilj – bolju uslugu i dostupnije osiguranje za korisnike.“ izjavio je Giorgio Marchegiani, predsednik Izvršnog odbora DDOR osiguranja.\nOsnovati PUL osiguravača za poljoprivredu\nĐorđo Markeđani je istakao da bi bilo dobro da se na tržištu osnuje pul osiguravača koji bi mogao da prihvati više rizika. To bi značilo da se udruži više osiguravajućih kompanija koje bi disperzovale rizik. Interesovanje, kako kaže, postoji, a za sprovođenje ideje je potrebno tri, četiri godine. Uz dobru volju osiguravača, važna je i određena regulativa, pre svega, dozvola Komisije za zaštitu konkurencije. On je istakao da takvi pulovi postoje u Italiji i Španiji i da je stepe osiguranja poljoprivrede značajno veći nego u Srbiji.\nDunav osiguranje ostvarilo rast premije u poljoprivredi 16 odsto\nDunav osiguranje je ostvario rast premije u osiguranju poljoprivrede 16 odsto, rekla je članica Izvršnog odbora „Dunav osiguranja“, Dragica Janković, na edukativnoj radionici koja je održana na Palilulskoj pijaci u organizaciju te kompanije i Udruženja novinara za poljoprivredu „Agropress“.\nOna je pojasnila da rast premije nije posledica povećanja rasta cena osiguranja, već posledica povećanja broja polisa. „Ovu godinu obeležio je i velik broj šteta u poljoprivredi. ‘Dunav’ je imao oko 6.500 zahteva za naknadu šteta u poljoprivredi i isplatio je oko 1,2 milijarde dinara“, navela je Janković. Pojašnjava da razlika između naplaćene premije i isplaćenih šteta nije dovoljna da pokrije troškove osiguranja koji su u poljoprivredi visoki.\nDržavni sekretar u Ministarstvu poljoprivrede, Senad Mahmutović, istakao je da su svi koji se bave poljoprivrednom proizvodnjom, ili su za nju vezani, svesni velike neizvesnosti na koje čovek ne može da utiče. Istakao je da je osiguranje jedan od načina da se rizik od štete umanji i svede na minimum, a nadoknadi kroz osiguranje koje poljoprivrednici mogu da sklapaju s osiguravajućim kućama. Podsetio je da Ministarstvo godinama izdvaja značajna finansijska sredstva za podršku poljoprivrednicima za subvenciju, što su prepoznale i lokalne samouprave.\nPotencijalna šteta koju je osiguranicima pokrilo „Dunav osiguranje“ na toj površini u 2020. godini iznosi oko milion evra, rekao je Đurić na radionici koju je Kompanija „Dunav“ organizovala u saradnji sa „Agropresom“, u selu Ušće kod Obrenovca, sredinom decembra. Premija osiguranja kada je u pitanju poljoprivreda i nije tako visoka, kaže Đurić, i navodi sledeći primer: za gazdinstvo koje ima pet hektara zasejane površine ove kulture, sa prinosom od pet do šest tona pšenice po hektaru, osiguranje bi iznosilo od 5.000 do 6.000 dinara, što je oko 350 kilograma pšenice. Vrlo je važno i to što nadležno ministarstvo odobrava subvenciju premije u vrednosti od 40%. To dovodi do zaključka da gotovo svaki proizvođač može da priušti polisu osiguranja, naglasio je on.


Vlada utvrdila više Prijedloga zakona - CdM\nVlada utvrdila više Prijedloga zakona\nU okviru usaglašavanja nacionalnog zakonodavstva sa propisima Evropske unije, Vlada je na današnjoj sjednici utvrdila Prijedlog zakona o kreditnim institucijama, Prijedlog zakona o sanaciji kreditnih institucija, Prijedlog zakona o zaštiti depozita i Prijedlog zakona o izmjenama i dopunama Zakona o stečaju i likvidaciji banaka, sa pratećim zvještajima sa sprovedenih javnih rasprava.\n“Predlogom zakona o kreditnim institucijama implementira se direktiva čiji je cilj uspostavljanje usklađenih nacionalnih propisa koji se odnose na pristup djelatnosti kreditnih institucija i investicionih društava, modalitete upravljanja tim institucijama i okvir za njihovu superviziju”, objašnjavaju u Vladi.\nKako su dodali, RaPrijedlogom zakona o sanaciji kreditnih institucija stvaraju se uslovi za uvođenje evropskog sistema sanacije koji treba da organima za sanaciju obezbijedi instrumente za dovoljno ranu i brzu intervenciju u kreditnoj instituciji koja je u problemima, kako bi se obezbijedio nastavak ključnih finansijskih i ekonomskih funkcija kreditne institucije, uz istovremeno ograničavanje uticaja propadanja kreditne institucije na ekonomski i finansijski sistem na najmanju moguću mjeru i uz minimiziranje mogućnosti da troškove sanacije u krajnjem snose poreski obveznici.\nonijeta je Odluka o obrazovanju Tenderske komisije za otvaranje i rangiranje ponuda pristiglih po osnovu Javnog poziva za davanje u dugoročni zakup zemljišta u državnoj svojini, radi izgradnje vjetroelektrane na lokalitetu „Brajići“.\nVlada je usvojila Koncesioni akt za davanje koncesije za korišćenje dijela vode za tehnološke potrebe Rudnika uglja AD Pljevlja za sistem otprašivanja sa rijeke Ćehotine, u skladu sa projektom izmještanja DTO sistema, s Nacrtom ugovora o koncesiji.\nVlada je usvojila Informaciju o organizovanju događaja „Crnogorski ljekari u dijaspori“.\nKako je u raspravi navedeno, ovaj događaj će biti organizovan u cilju edukacije zdravstvenih radnika, njihovog angažovanja i zadržavanja u sistemu zdravstva.\n“Statutom je utvrđeno da je Fond jednočlano društvo sa ograničenom odgovornošću, da je osnovna djelatnost Društva obavljanje stručnih i drugih poslova u vezi sa finansiranjem pripreme, ostvarivanja i razvoja programa, projekata i sličnih aktivnosti u oblasti očuvanja, održivog korišćenja, zaštite i unaprjeđivanja životne sredine, na državnom i lokalnom nivou”, navodi se u saopštenju.\nEko fond će objediniti sva sredstva koja potiču od zagađenja životne sredine i povezivanjem sa međunarodnim institucijama obezbijediti dostupnost dodatnih izvora finansiranja.\nTagskrediti Radule Raonić sjednica Vlada Crna Gore


Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu senator DRI Nikola N. Kovačević, rukovodilac Kolegijuma i senator DRI Zoran Jelić, član Kolegijuma, izrazio je pozitivno mišljenje na Godišnji finansijski izvještaj i uslovno mišljenje na usklađenost poslovanja sa zakonskom regulativom.\nFinansijskom revizijom je utvrđeno da je Godišnji finansijski izvještaj Albanske Alternative za 2017. godinu u svim bitno materijalnim aspektima sastavljen i prezentovan na fer i objektivan način u skladu sa važećim okvirom finansijskog izvještavanja.\nRevizijom pravilnosti utvrđeno je da je subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o finansiranju političkih subjekata i izbornih kampanja (član 13), Zakona o porezu na dohodak fizičkih lica (član 46) i Zakona o obligacionim odnosima (član 669).\nKonačan Izvještaj o reviziji Godišnjeg konsolidovanog finansijskog izvještaja Albanske alternative za 2017. godinu objavljen je na zvaničnoj internet stranici Državne revizorske institucije.\nIzvještaj o reviziji Godišnjeg konsolidovanog finansijskog izvještaja Albanske alternative za 2017. godinu\nMore in this category: « Objavljen Izvještaj o reviziji Godišnjeg finansijskog izvještaja Demokratske partije socijalista za 2017. godinu Objavljen Izvještaj o reviziji Godišnjeg finansijskog izvještaja Hrvatske građanske inicijative za 2017. godinu »


05 January 2017 na Vesti\nPre nekoliko dana dobili smo poziv od, zbog anonimnosti zvaćemo ga gospodin Pera, koji je zaposlen u jednoj poznatoj IT kompaniji koja posluje na našem prostoru. Pera nam se požalio da je bio pozvan na razgovor iza zatvorenih vrata sa sistem administratorom kompanije, inače na sreću, njegovim dobrim drugom. Zašto na sreću rećićemo kasnije.\nImali su kratki razgovor gde je sistem administrator rekao kako je, kroz interni alat koji su tražili menadžeri, video da Pera aplicira na poslovne oglase drugih IT firmi preko Ogledala Firme, kao i da je svoje nezadovoljstvo trenutnom kompanijom izražava putem komentarisanja. Drugar mu je rekao da će uspeti da obriše ove informacije na isti način kako ponekad pokriva i neke druge ljude iz firme, ali da bi inače ovako nešto isplivalo do menadžera.\nMi ne želimo da dovodimo u pitanje zašto neka firma ima softver koji skenira šta joj zaposleni rade, jer naravno politika svake firme je njena interna odluka, niti je ovaj proces bio ilegalan na bilo koji način pošto je Pera koristio kompjuter od kompanije.\nMeđutim ovo nas je trgnulo da napravimo bezbednu komunikaciju sa sajtom Ogledala Firme obaveznu a ne opcionu kako je to bilo do sad. Pre 2 dana smo prepravili naše servere tako da jedini način da posećujete naš sajt je preko https protokola tj. jedino na onaj način na koji se obavljaju i sve internet kupovine. Stari način pristupa koji je neko kao u Perinom slučaju mogao da presretne je kompletno ugašen.\nDa biste bili sigurni pogledajte da imate zeleni katanac pored URLa našeg sajta.\nŠta ovo znači za nas i vas je da niko neće moći da da vidi šta radite na Ogledalu Firme čak i kada ste samo običan posetilac. Čak i čitanje samih ovakvih članaka je potpuno bezbedno i niko između ne može da vidi šta radite.\nPohvalićemo Peru što nam je javio za ovakvu situaciju, i što nam je dao signal da ovo uradimo kao najveći prioritet. Od danas ne samo što anonimno možete da ostavite komentare kao i ranije, nego i apliciranje za poslove, pregledanje poslovnih oglasa, ažuriranje profila i samo čitanje vesti je iza očiju bilo koga. Tako da se osećate sigurno čak i kad Ogledalo Firme posetite sa firminog računara.\nUkoliko još uvek niste rekli šta mislite o svojoj kompaniji, pridružite se hiljadama drugih i ostavite vaš komentar.\nIzostanak povratne informacije o ishodu konkursa iz kompanija i dalje je najslabije ocenjen od strane kandidata koji konkurišu za… Dalje...\nAko bi ove godine diplomiralo 20.000 IT stručnjaka, svi bi se odmah zaposlili, jer je to broj koji… Dalje...


Rusija se okreće ka Istoku, što dalje od stagnirajuće Evrope | WebTribune\nHome SPEKTAR Rusija se okreće ka Istoku, što dalje od Evrope koja propada bez povratka\nNa koji način Rusija može da iskoristi svoje okretanje ka Istoku? Na koji način Rusija može da privuče investicije iz azijsko-pacifičkog regiona? O ovim temama govori trenutni guverner Jevrejskog autonomnog regiona, Aleksandar Levintal.\nRusija je čvrsto odlučila da se okrene ka azijsko-pacifičkom regionu, ali kakvu će ulogu u svemu tome imati daleki istok Rusije?\n„Rusija danas poseduje čitav departman zadužen za daleki istok. Malo ljudi zapravo zna da Federalni okrug dalekog istioka čini 36% teritorije naše države. Uopšteno se smatra da u taj region spadaju Vladivostok, Kabarovsk, Sahalin i Kamčatka, ali ovaj region takođe uključuje i Jakutsku republiku. Ovaj region je strateški važan za Rusiju i to ne samo zbog veličine. On predstavlja kapiju ka azijsko-pacifičkom regionu, odnosno modernom ekonomskom razvoju“, navodi Levintal.\nLevintal ukazuje na to kako je rast ekonomija u zapadnoj Evropi jednak nuli, te da bi Rusiju dočekala ista sudbina ukoliko bi se držala samo evropskih partnera. S druge strane, države azijsko-pacifičkog regiona imaju ekonomski rast od 5-7%, zbog čega Rusija mora da se okrene ka ekonomskom razvoju, kaže on.\n„Petar Veliki je otvorio prozor ka Evropi, ali i uspostavio odnose sa Japanom i Kinom. Međutim, zapadni vektor razvoja je oduvek bio dominantan za Rusiju. Danas se situacija menja. Ukoliko se Rusija ne okrene ka azijsko-pacifičkom regionu, ona će ostati sekundarna ekonomska sila.\nZa vreme šezdesetih i sedamdesetih godina, bili smo suviše zauzeti izgradnjom naftnih i gasnih cevovoda ka Zapadu, ka Evropi. Danas isti ti tradicionalni putevi padaju u vodu jer prolaze kroz Ukrajinu. Rusija bi mogla da se nađe u dramatičnoj situaciji ukoliko se ne okrene ka azijsko-pacifičkom regionu. Srećom, stvari idu nabolje i Rusija je pojačala raznovrsnost svog izvoza“, kaže Levintal.\nMeđutim, Kinezi žestoko brane svoje interese, naročito ekonomske.\nLevintal kaže da je pregovaranje sa Kinezima sigurno teže nego sa Evropljanima. „Kina je velika sila koja se strogo drži svoje ekonomske politike, ali Kina je odabrala Rusiju kao strateškog partnera i Rusija mora da iskoristi tu šansu“, kaže on.\nLevintal takođe tvrdi da daleki istok Rusije ne daje svoj maksimum kako bi privukao azijske investitore. On kaže da Rusija prvo mora da se pobrine za infrastrukturu i da napravi nekoliko hiljada kilometara autoputeva i železnica i da ponudi izvesne beneficije investitorima.\n„Nije tačno da je ruski daleki istok jedna od najbogatijih teritorija na svetu. Ovaj region jeste bogat drvećem, ali rusko tržište drvne građe nije profitabilno za Japan, koji se okrenuo Novom Zelandu. Rusija mora da ispravi svoje greške i da uzme u obzir činjenicu da je Japan voljan da sarađuje sa Rusijom“, navodi Levintal.\n„Što se tiče Kine, ruski odnosi sa Kinom se mogu opisati kao savršeni kada je politika u pitanju. Ne postoje nikakvi teritorijalni, politički ili ekonomski sporovi. Kinezi su spremni da sarađuju sa Rusijom, ali treba stvoriti uslove za investicije. Nažalost, toga na dalekom istoku još uvek nema. Upravo zato Kina, Japan i SAD ne ulažu u taj region. Postoje veći projekti u Sahalinu, ali oni nemaju veze sa stvaranjem uslova za investicije“, dodao je on.


CZZS | Građani rekli jasno “NE” hidroelektranama u NP Sutjeska\nNataša Crnković, Centar za životnu sredinu: „Potpisi su skupljani u periodu od sedam dana na 12 lokacija u Republici Srpskoj, čime smo htjeli omogućiti građanima da se izjasne po ovom pitanju. Sada smo sigurni da je i šira javnost na našoj strani, a ovdje se nećemo zaustaviti, te ćemo koristiti sva moguća zakonom dozvoljena sredstva da odbranimo Sutjesku“.\nĐorđije Milanović, Arbor Magna: „Na dnevni red predstojeće Narodne skupštine na usvajanje stigao je sporni prijedlog Prostornog plana NP Sutjeska koji je identičan sa prijedlogom koji je povučen sa dnevnog reda Narodne skupštine u februaru prethodne godine. Ovo smatramo apsurdnim, jer su naučna i stručna javnost, te građani RS jasno rekli da ne žele izgradnju malih hidroelektrana u NP Sutjeska. Stoga od nadležnih tražimo da se ova tačka povuče sa dnevnog reda.“\nNenad Ikonić, Spasilački klub Wolf, Foča: „Obzirom da živim na Tjentištu, poručujem da je lokalno stanovništvo ogorčeno odlukom o izgradnji malih hidrocentrala u NP Sutjeska. Kanjon Hrčavke je jedan od najatraktivnijih kanjona za razvoj avanturističkog turizma u regionu, na čemu trenutno radimo, a uvjereni smo da će to izuzetno obogatiti turističku ponudu u Nacionalnom parku“.


Vesti, 04.06.2021, 10:00 AM\nGoogle je dodao novu zaštitu za korisnike Enhanced Safe Browsinga u Chromeu, koja će ih upozoravati prilikom instaliranja nepouzdanih ekstenzija i omogućavati im da zahtevaju detaljnije skeniranje preuzetih fajlova.\nFunkcija bezbednog pregledanja (Safe Browsing), dostupna u Google Chromeu od 2007. godine, upozorava vas na opasnost prilikom posete zlonamernim veb sajtovima (npr. veb sajtovi koji pokušavaju da vam ukradu lozinke, preuzmu štetne fajlove) proverom URL adresa na listi nebezbednih veb sajtova koja se čuva u Chromeu.\nPoboljšano bezbedno pregledanje (Enhanced Safe Browsing), dostupno korisnicima Chromea od maja 2020. godine, značajno povećava zaštitu od opasnih veb sajtova, preuzimanja i ekstenzija proaktivnim merama zaštite i upozorenjem o kompromitovanju lozinke.\n„Od prvog pokretanja, neprestano radimo iza kulisa kako bismo poboljšali proveru URL-ova u realnom vremenu i primenjujemo modele mašinskog učenja kako bismo upozorili na ranije nepoznate napade“, rekao je Google.\n„Enhanced Safe Browsing sada će ponuditi dodatnu zaštitu kada instalirate novu ekstenziju iz Chrome Web prodavnice“, rekao je Google. „Dijalog će vas obavestiti ako ekstenzija koju nameravate da instalirate nije deo liste dodataka kojima Enhanced Safe Browsing veruje.”\n„Svaku ekstenziju koju je napravio programer koji se pridržava smernica za programere Chrome Web prodavnice, Enhanced Safe Browsing će smatrati pouzdanom.“\nNovi programeri moraće da izgrade poverenje tokom najmanje nekoliko meseci pre nego što se dodaju na listu pouzdanih programera Enhanced Safe Browsinga.\nDo tada, dodaci koji se objavljuju u Chrome veb prodavnici biće označeni kao nepouzdani i Chrome će obavestiti korisnike kojim podacima oni mogu da pristupe.\nIako počinju kao nepouzdani bez obzira što su u skladu sa Googleovim Programskim smernicama za programere Chrome veb prodavnice, svi će dodaci vremenom dobiti status pouzdanih.\nTrenutno je gotovo 75% svih dodataka iz Chrome Web prodavnice označeno kao pouzdano, a njihov broj će rasti kako sve više programera dobije status pouzdanih.\nEnhanced Safe Browsing takođe je nadograđen u najnovijem izdanju Google Chromea da bi se obezbedila još bolja zaštita od rizičnih fajlova preuzetih sa potencijalno zlonamernih veb sajtova.\nKada se preuzeti fajl označi kao nebezbedan, korisnicima se sada nudi opcija da zahtevaju detaljniju analizu.\n“Nakon kratkog čekanja, ako Safe Browsing utvrdi da fajl nije siguran, Chrome će prikazati upozorenje. Kao i uvek, možete zaobići upozorenje i otvoriti ga bez skeniranja”, rekao je Google.\n“Ako odlučite da pošaljete fajl, Chrome će ga poslati Google Safe Browsingu, koji će ga skenirati koristeći svoje klasifikatore statičke i dinamičke analize u realnom vremenu. Poslati fajlovi se brišu iz Safe Browsinga ubrzo nakon skeniranja.”


Najbolju univerzitetsku ponudu za scensku i muzičku umetnost na svetu ima Beč. To je potvrdila aktuelna rang-lista „QS-Worls-University-Ranking 2019“ najuticajnija od svih.\nPrema toj listi bečki Univerzitet za muziku i scensku umetnost deli prvo mesto sa čuvenom školom „Juillard School for Dance, Drama and Music“ u Njujorku.\n„Uspeh na rang-listi potvrđuje mišljenja da je Beč vodeći evropski univerzitetski grad i najveći univerzitetski centar na nemačkom govornom području. Fakulteti, naučni i istraživački sektor su pravi privredni motori grada. Studenti imaju odlične preduslove za buduću karijeru nakon studija, takođe, zahvaljujući dolasku stranih firmi u Beč“, kaže gradonačelnik Beča Mihael Ludvig.


30. april 1992. godine - Kozarac.ba\n30. aprila 1992. godine Srpske snage su uz podršku bivše JNA preuzele kontrolu nad Prijedorom i smijenile nesrbe, bosanske Hrvate i Muslimane sa odgovornih funkcija. Nakon preuzimanja vlasti, na hiljade nesrpskih civila je zatočeno u logorima Omarska, Keraterm i Trnopolje.\nI muški i ženski zatočenici su brutalno maltretirani i između ostalog premlaćivani, silovani, seksualno zlostavljani, mučeni, nipodaštavani, ponižavani i psihički zlostavljani. Uspostavljanje ovih logora je posljedica namjerne diskriminacije nesrpskog stanovništva i dio plana da se nesrbi protjeraju iz opštine Prijedor.\nOsim zločina počinjenih u logorima, ubistva Muslimana su počinjena u većem broju sela na teritoriji opštine, između ostalih u Hambarinama, Biščanima, Ljubiji i Kozarcu.\nDana 21. avgusta 1992. godine grupa od više od 200 nenaoružanih ljudi je prebačena van opštine i na Korićanskim Stijenama na planini Vlašić pobijena od strane srpske policije, a njihova tijela bačena u provaliju. Samo 12 ljudi je preživjelo. U cijeloj opštini se dogodilo preko 1500 ubistava.


Odgođena sjednica Vijeća ministara\n02.12.2019 / 16:46 BiH - Sarajevo\nOdgođena je za sutra najavljena sjednica Vijeća ministara u tehničkom mandatu, objavljeno je na sajtu ove institucije, ali nije naveden i razlog.\nNa predloženom dnevnom redu sjednice su, između ostalog, materijali Ministarstva bezbjednosti koji se odnose na situaciju u oblasti migracija u BiH u vezi sa povećanim prilivom migranata, te prijedlog ovog ministarstva za imenovanje direktora Agencije za istrage i zaštitu.\nNezavisni odbor Parlamentarne skupštine BiH sproveo je konkursnu proceduru za izbor direktora Sipe na kojoj je najviše bodova osvojio dosadašnji direktor ove agencije Perica Stanić, ali je predsjednik HDZ-a BiH Dragan Čović izjavio da nema načina da Savjet ministara u sadašnjem sazivu u prisustvu predstavnika ove stranke imenuje direktore Sipe i Obavještajno-bezbjednosne agencije BiH.\nPrema predloženom dnevnom redu, Savjet ministara u tehničkom mandatu trebalo bi da razmotri informaciju o konkretnim mjerama i aktivnostima koje je potrebno preduzeti u okviru procesa evropskih integracija BiH, a koju je Direkcija za evropske integracije pripremila radi realizacije zaključka sa treće redovne sjednice Predsjedništva BiH.\nStranci u klin, HDZ u ploču\nSkupština HNK-a o budžetu: Kockarski rebalans\n14:36 BiH Zašto Bevanda ignoriše stavove OHR-a, EU i SAD?\n14:26 BiH Skupština HNK-a o budžetu: Kockarski rebalans\n14:23 Politika Zaimović: Tražit ćemo način da radimo uz prisustvo svih zastupnika\n14:14 KORONAVIRUS Otvaranje škola u Danskoj nije povećalo broj koronavirusnih infekcija\n13:51 Crna hronika Objavljen snimak vikendice u kojoj je pronađena droga i oružje


Transatlantski blok država | Rosa Luxemburg Stiftung Southeast Europe\nSvetski politički prostor je izgrađen tako da, s jedne strane, njime dominira velik, visoko koncentrisan kapital, na čelu sa finansijama, a s druge strane je podeljen po nacionalnim linijama. Savremena politička ekonomija je produkt nejednakog i kombinovanog razvoja pod dominacijom razvijenih zemalja, ovde definisanim kao "hijerarhijski transatlantski blok država". U središtu se nalaze SAD, uz podršku svojih dugogodišnjih političkih i vojnih saveznika u Evropi i Aziji. Glavni ciljevi Transatlantskog partnerstva za trgovinu i investicije (TTIP), analizirani u ovom tekstu, su: olakšavanje ekspanzije učešća u dobiti dobijenoj od rada i od "marketizacije" prirode i commons-a; organizovanje kompeticije između nacionalne vladajuće klase i različitih država transatlantske oblasti na međunarodom nivou; i očuvanje dominacije kroz nametanje međunarodnih pravila. Tekst zaključuje da TTIP, s obzirom na snažan otpor "onih odozdo" (uključujući i sindikate i nevladine organizacije) kao i uporna razilaženja među pregovaračkim stranama, ne treba posmatrati kao gotov "ključni" projekt, već kao work in progress između SAD i Evropske unije (EU) koji se konstituiše kao sveobuhvatni forum radi cementiranja translatlantskog bloka i promovisanja šireg interesa ogromne koncentracija kapitala na njihovim teritorijama.